open-index/open-wikipedia-markdown huggingface dataset:
ಟಾಂಗ್ ದಾನ್ಹಾಂಗ್

**ಟಾಂಗ್ ಡಾನ್ಹೊಂಗ್** (ಚೀನೀ: 唐丹鸿; ಪುಟ್ಟಿನ ನವೆಂಬರ್ ೧೯೬೫) ಚೀನಾದ ಮುಖ್ಯ ಭೂಭಾಗೊದ ಒರಿ ಕವಿ ಬೊಕ್ಕ ಚಿತ್ರ ನಿರ್ದೇಶಕೆರ್. ಆರ್ ೨೦೦೫ಡ್ದ್ ಇಸ್ರೇಲ್ ಡ್ ಜೀವನ ಮಲ್ತೊಂದುಲ್ಲೆರ್. ಆರ್ನ ಕೆಲಸೊಲು ಚೀನಾಡ್ ಜೀವನ ಮಲ್ಪುನ ವಿವಿಧ ಜನಾಂಗೀಯ ಬೊಕ್ಕ ಅಲ್ಪಸಂಖ್ಯಾತ ಸಮುದಾಯೊಲೆನ ಜೀವನೊನು ಬೆಳಗಿಸವುನ ಗಮನೊನು ಸೆಲೆ ದ್ಂಡ್, ಉದಾಹರಣೆಗೆ ಟಿಬೆಟಿಯನ್ ಬೊಕ್ಕ ಉಯ್ಘರ್ ಲು. 

## ಸುರುತ ಜೀವನ ಬೊಕ್ಕ ಶಿಕ್ಷಣ
ಟಾಂಗ್ ಡಾನ್ಹೊಂಗ್ ಸಿಚುವಾನ್ ಪ್ರಾಂತ್ಯೊದ ಚೆಂಗ್ಡುಡ್ ಪುಟ್ಟುವೆರ್. ೧೯೮೬ಡ್ ಸಿಚುವಾನ್ ವಿಶ್ವವಿದ್ಯಾಲಯೊದ ಗ್ರಂಥಾಲಯ ಬೊಕ್ಕ ಮಾಹಿತಿ ವಿಜ್ಞಾನ ವಿಭಾಗೊಡ್ದ್ ಪದವಿ ಪಡೆಯೆರ್. ಅಯಿಡ್ದ್ ಬೊಕ್ಕ ನಾಲ್ ವರ್ಸೊಗು ಪಶ್ಚಿಮ ಚೀನಾ ವಿಶ್ವವಿದ್ಯಾಲಯೊದ ವೈದ್ಯಕೀಯ ವಿಜ್ಞಾನೊದ ಗ್ರಂಥಾಲಯೊಡು ಬೇಲೆ ಮಲ್ತೆರ್. ೧೯೯೧ಡ್ದ್ ೧೯೯೨ ಮುಟ್ಟ, ಚೆಂಗ್ಡುಡ್ ಒಂಜಿ ಗ್ಯಾಲರಿಡ್ ಬೇಲೆ ಮಲ್ತೆರ್. 

## ವೃತ್ತಿ – ಬರವು
೧೯೯೪ ದ ಸುರುಟು, ಟಾಂಗ್ ಡಾನ್ಹೊಂಗ್ ಚೆಂಗ್ಡುದ ಪಿರಾಕ್ದ ಭಾಗೊಡು ರೆನ್ಹೌ ಸ್ಟ್ರೀಟ್ ಡ್ ಕಾಫ್ಕಾ ಬುಕ್ಸ್ಟೋರ್ ನ್ ತೆರೆಯೆರ್. ಈ ಸಾಹಿತ್ಯಿಕ ಪುಸ್ತಕದ ಅಂಗಡಿ ನಗರೊಡು ಪ್ರವಾಸಿಲೆಗ್ ಮಸ್ತ್ ಜನಪ್ರಿಯ ಆದಿತ್ತ್ಂಡ್. ಸುಮಾರ್ ೧೯೯೯ಡ್, ಅಂಗಡಿ ಮುಚ್ಚಿಂಡ್, ಬೊಕ್ಕ ಟಾಂಗ್ ಚೆಂಗ್ಡು ಸಾಂಸ್ಕೃತಿಕ ದೃಶ್ಯೊಡ್ದ್ ಕಣ್ಮರೆ ಆಯೆರ್. ಕೆಲವು ವರ್ಸೊಡ್ದು ಬೊಕ್ಕ, ಆರ್ ಟೆಲ್ ಅವಿವ್ ಡ್ ಪುನರ್ ತೋಜಿದ್ ಬತ್ತೆರ್. ಈ ಅವಧಿಡ್ (೧೯೯೨-೨೦೦೨) ಚೀನಾಡ್ ಬರೆತಿನ ಕಬಿತೆಲೆನ ಸಂಗ್ರಹೊನು ೨೦೧೨ಡ್ ಎಕ್ಸ್-ರೇ, ಸ್ವೀಟ್ ನೈಟ್ (ಚೀನೀ: X光的、甜蜜的夜) ಪನ್ಪಿನ ಶೀರ್ಷಿಕೆಡ್ ಪ್ರಕಟ ಮಲ್ತೆರ್. ಟಾಂಗ್ ನ ಬರವುಲು ಚೀನಾ ಡಿಜಿಟಲ್ ಟೈಮ್ಸ್ ಡ್ ನಿಯಮಿತವಾದ್ ಪ್ರಕಟ ಆಪುಂಡು. ೨೦೦೮ಡ್, ಟಿಬೆಟ್ ನ್ ಒರಿ ಹಾನ್ ಚೀನೀ ವ್ಯಕ್ತಿಯಾದ್ ತನ್ನ ಭಾವನೆಲೆನ್ ಕುರಿತು ಒಂಜಿ ಪ್ರಬಂಧೊನು ಪ್ರಕಟಿಸಯೆರ್. ೨೦೧೦ಡ್, ಹಿರಿಯ ಟಿಬೆಟಿಯನ್ ನಿರಾಶ್ರಿತೆರೆನ ಮೌಖಿಕ ಇತಿಹಾಸೊಲೆನ್ ಸಂಗ್ರಹ ಮಲ್ಪೆರೆ ಭಾರತೊಗು ಪೋಯೆರ್. 2019ಡ್, ಜೈಲ್ ಡ್ ಉಪ್ಪುನ ಉಯ್ಘರ್ ಕವಿ ಅಬ್ಲೆಟ್ ಅಬ್ದುರಿಶಿದ್ ಬರ್ಕಿ ಬಗ್ಗೆ ಹೈಫಾ ವಿಶ್ವವಿದ್ಯಾಲಯೊದ ನಿಯಾಮ್ರೋಡ್ ಬರನೋವಿಚ್ ನ್ ಸಂದರ್ಶನ ಮಲ್ತೆರ್.

## ಸಿನಿಮಾ
ಟಾಂಗ್ ಡಾನ್ಹೊಂಗ್ ಚೆಂಗ್ಡು ವಿಯೆಂಟಿಯಾನ್ ಡಾಕ್ಯುಮೆಂಟರಿ ಫಿಲ್ಮ್ ಪ್ರೊಡಕ್ಷನ್ ಕಂಪೆನಿದ ನಿರ್ದೇಶಕೆರ್ ಆದಿತ್ತೆರ್. ಅರೆನ ಸುರುತ ಡಾಕ್ಯುಮೆಂಟರಿ ಚಿತ್ರ ಟ್ಸುರ್ಫು ಮಠ (ಚೀನೀ: 楚布寺) ಫೆಬ್ರವರಿ ೧೯೯೮ಡ್ ಚಿತ್ರೀಕರಣ ಆಂಡ್. ಅರೆನ ಪ್ರಮುಖ ಕೆಲಸೊಲು ಡ್ಜಾಚುಕಾ (ಚೀನೀ: 扎溪卡), ನಿಮಾ ದಿ ಕಾಂಕ್ವೆರರ್ (ಚೀನೀ: 降神者尼玎), ಅಟ್ ದಿ ಗಾಟಮ್ಸ್ ಆಫ್ ಟಿನಾಸ್ಟಮ್ – ಕ್ಯೂನೆರಲ್ (ಚೀನೀ: 在轮回之门--藏族人的悺葬习俗), ಟಾಪ್ ಅಡ್ವೆಂಚರ್–98 ಯಾರ್ಲುಂಗ್ ಜಾಂಗ್ಬೊ ರಿವರ್ ರಾಫ್ಟಿಂಗ್ ಅಡ್ವೆಂಚರ್ (ಚೀನೀ:露在探適---98雅鲁藏布江漂流探適), ಬೊಕ್ಕ ನೈಟಿಂಗೇಲ್, ನಾಟ್ ದ ಒನ್ಲಿ ವಾಯ್ಸ್ (ಚೀನೀ: 夜莺不大不到官歌喉, 2000).  

ನೈಟಿಂಗೇಲ್ ಚಿತ್ರ ಚೆಂಗ್ಡುಡ್ ಮೂಜಿ ಕಲಾವಿದೆರೆನ ಜೀವನೊನು ನಿಕಟವಾದ್ ಅನುಸರಿಸವುಂಡು ಬೊಕ್ಕ ಆಧುನಿಕ ಮಾರುಕಟ್ಟೆ ಆರ್ಥಿಕತೆಡ್ ಅಕುಲು ಎದುರಿಸೊಂದಿಪ್ಪುನ ಒತ್ತಡೊಲೆನ್ ಸಾಂಕೇತಿಕವಾದ್ ವ್ಯಕ್ತಪಡಿಸವುಂಡು.  

## ವೈಯಕ್ತಿಕ ಜೀವನ
ಟಾಂಗ್ ಡಾನ್ಹೊಂಗ್ 2001ಡ್ ವಿಚ್ಛೇದನ ಆಯೆರ್. ಅಯಿಡ್ದ್ ಬೊಕ್ಕ ಚೀನೀ ವೈದ್ಯಕೀಯ ಅಧ್ಯಯನ ಮಲ್ಪುನ ಒರಿ ಇಸ್ರೇಲಿ ಪೊಂಜೊವುನ್ ತೂಯೆರ್. ಅಕುಲು ಮದಿಮೆ ಆದ್ 2005 ದ ಕಡೆಟ್ ಇಸ್ರೇಲ್ ಗ್ ಪೋಯೆರ್. ಅಲ್ಪ ಉಪ್ಪುನಗ, ಟಾಂಗ್ ಟೆಲ್ ಅವಿವ್ ವಿಶ್ವವಿದ್ಯಾಲಯೊಡು ಮ್ಯಾಂಡರಿನ್ ಭಾಷೆನ್ ಕಲ್ಪಾವೆರ್.  

## ಉಲ್ಲೇಖೊಲು
ಯಿಲಿನ್ ಝೋಂಗ್

**ಯಿಲಿನ್ ಝೋಂಗ್** ( Chinese  ) ಒರ್ತಿ  ಬ್ರಿಟಿಷ್-ಚೀನೀ ಪತ್ರಕರ್ತೆ, ಚಿತ್ರ ವಿಮರ್ಶಕಿ ಬೊಕ್ಕ ಬೆಸ್ಟ್ ಸೆಲ್ಲಿಂಗ್ ಲೇಖಕಿ.  ಆರ್ನ ೧೮ ಕಾಲ್ಪನಿಕ ಕೃತಿಕುಲು, ೨ ಚಿತ್ರ ಸ್ಕ್ರಿಪ್ಟ್ ಬೊಕ್ಕ ೧೦ ಪುಸ್ತಕೊಲೆನ ಲೇಖಕಿ. ಆರ್ ಇತ್ತೆ ಲಂಡನ್ ಡ್ ಜೀವನ ಮಲ್ತೊಂದುಲ್ಲೆರ್. 

## ಜೀವನ ಬೊಕ್ಕ ಬಾಲ್ಯ
ಯಿಲಿನ್ ಝೋಂಗ್ ಚೀನಾಡ್ ಪುಟ್ಟುವೆರ್. ಅರೆನ ಅಮ್ಮೆ  ಬೀಜಿಂಗ್ ಡ್ ಚೀನೀ ಸಾಹಿತ್ಯ ಬೊಕ್ಕ ಕಲಾ ಸಂಘೊದ ಸಂಪಾದಕೆರ್ ಆದಿತ್ತೆರ್. ಸಾಂಸ್ಕೃತಿಕ ಕ್ರಾಂತಿದ ಪೊರ್ತುಡು ಗಣಿಟ್ ವಲಸೆದಾರ್ ಆದ್ ಕೆಲಸ ಮಲ್ತ್ ನಾರ್.

ಝೊಂಗ್ ತನ್ನ ಸುರುತ ಕಬಿತೆನ್ ಐನ್ ವರ್ಸೊದ ಪ್ರಾಯೊಡು ಬರೆಯೆರ್, ಬೊಕ್ಕ ಅಯಿನ್ ಏಳ್ ವರ್ಸೊದ ಪ್ರಾಯೊಡು ಪ್ರಕಟ ಮಲ್ತೆರ್.  ಪದ್ರಾಡ್ ವರ್ಸ ಪ್ರಾಯೊಡು *ಶಾಂಘೈ ಯುವ ಸಾಹಿತ್ಯ*ಡ್ ಆರ್ನ ಸುರುತ ಎಲ್ಯ ಕಥೆ ಪ್ರಕಟ ಆಂಡ್. ಪದಿಮೂಜಿ ಪ್ರಾಯೊಡು 'ಮರ-ಕಲ್ಲ್ ದ ನಿಶ್ಚಿತಾರ್ಥೊನು ಏರ್ ಪೊಲಿತೆರ್?' ಪನ್ಪಿನ ಒಂಜಿ ಸಂಶೋಧನಾ ಪ್ರಬಂದೊನು ಪ್ರಕಟ ಮಲ್ತೆರ್. *ಎ ಡ್ರೀಮ್ ಆಫ್ ರೆಡ್ ಮ್ಯಾನ್ಷನ್ಸ್ ಜರ್ನಲ್* ಡ್. 

ಪದಿಮೂಜಿ ವರ್ಸೊದ ಪ್ರಾಯೊಡು ಆರ್ ತನ್ನ ಸುರುತ ಕಾದಂಬರಿ ಎಂಬ್ರಾಸಿಂಗ್ ದ ಸನ್ ನ್ ಬರೆಯೆರ್, ಆಂಡ ಅವು ಪ್ರಕಟ ಆಯಿಜಿ. ಎಂಭತ್ತು ವರ್ಸೊದ ಪ್ರಾಯೊಡು ಸನ್ಶೈನ್ ಅಂಡ್ ದ ಮಾನ್ಸೂನ್ (೧೯೯೫) ಸಿನಿಮಾ ರಾಷ್ಟ್ರೀಯ ಪುಗರ್ತೆನ್ ಕೊರ್ತುಂಡು. 

## ಕಲ್ಪಾಟಿಗೆ

* ಸೆಂಟ್ರಲ್ ಅಕಾಡೆಮಿ ಆಫ್ ಡ್ರಾಮಾ, ಬೀಜಿಂಗ್ – ನಾಟಕ ಸಾಹಿತ್ಯ ಬೊಕ್ಕ ನಾಟಕ ರಚನೆಡ್ ಬಿಎ
* ವಾರ್ವಿಕ್ ವಿಶ್ವವಿದ್ಯಾಲಯ, ಯುಕೆ – ಸಾಂಸ್ಕೃತಿಕ ಅಧ್ಯಯನೊಡು ಎಂಎ 

ಯಿಲಿನ್ ಝೊಂಗ್ 2002ಡ್ ಯುನೈಟೆಡ್ ಕಿಂಗ್ ಡಮ್ ಗ್ ಪೋಯೆರ್ ಬೊಕ್ಕ ಲಂಡನ್ ಡ್ ಜೀವನ ಮಲ್ತೊಂದುಲ್ಲೆರ್. 

## ಕೆಲಸ
ಝೊಂಗ್ 1995-2002 ಮುಟ್ಟ ಬೀಜಿಂಗ್ ಟಿವಿ, ರೇಡಿಯೋ ಬೊಕ್ಕ ಪತ್ರಿಕೆಲೆಡ್ ಬೇಲೆ ಮಲ್ತೆರ್. ಆರ್ ಕೆಲವು ಪುಸ್ತಕೊಲೆನ್ ಬೊಕ್ಕ ಸಿನಿಮಾ ಸ್ಕ್ರಿಪ್ಟ್ ಲೆನ್ ಬರೆತೆರ್.

ಯುಕೆಗ್ ಪೋಯಿ ಬೊಕ್ಕ, ಆರ್ ಚೀನೀ ಭಾಷೆಡ್ ಕಾಲ್ಪನಿಕ ಕೃತಿಲೆನ್ ಬರೆಯೆರ್. ಪ್ರಮುಖ ಕೃತಿಕುಲು:

* ಡೈರಿ ಆಫ್ ಎ ಲಂಡನ್ ಸಿಂಗಲ್ (೨೦೦೯)
* ಲಂಡನ್ ಲವ್ ಸ್ಟೋರಿ (೨೦೧೦)
* ವೈಯಕ್ತಿಕ ಹೇಳಿಕೆ (೨೦೧೩)
* ಚೈನಾಟೌನ್ (೨೦೧೫)
* ಲಂಡನ್ ಡ್ (೨೦೧೮)
* ೭-ನಿಮಿಷದ ಪ್ರೀತಿ (೨೦೨೫)

೨೦೧೩ಡ್, ಆರ್ ಸುರುಕು ಬ್ರಿಟಿಷ್ ಟಿವಿ ಕಾರ್ಯಕ್ರಮ ಚಾನೆಲ್ ೪ ಟ್ ಫಸ್ಟ್ ಡೇಟ್ಸ್ ಡ್ ತೋಜಿದ್ ಬತ್ತೆರ್.   

## ಭಾಷೆದ ಅಡ್ಡಿ
ಯಿಲಿನ್ ಝೊಂಗ್ 2020ಡ್ **ಡಾ.** **ಲಿ ವೆನ್ಲಿಯಾಂಗ್** ನ ಸಾವುದ ಬಗ್ಗೆ ತನ್ನ ಚೀನೀ ಸಾಮಾಜಿಕ ಮಾಧ್ಯಮೊಡು ಒಂಜಿ ಟಿಪ್ಪಣಿನ್ ಪೋಸ್ಟ್ ಮಲ್ತಿನಗ, ಅರೆನ ಖಾತೆನ್ ತಾತ್ಕಾಲಿಕವಾದ್ ಉಂತಾಯೆರ್. 2021ಡ್, ಅರೆನ ವೀಬೊ ಬೊಕ್ಕ ವೀಚಾಟ್ ಖಾತೆಲೆನ್ ಶಾಶ್ವತವಾದ್ ಮುಚ್ಚಿಯೆರ್, ಅಂಚಾದ್ ಅರೆಗ್ ಚೀನಾಡ್ ಪ್ರಕಟಣೆ ಮಲ್ಪೆರೆ ಸಾಧ್ಯ ಆಯಿಜಿ.  

## ಪ್ರಮುಖ ಕೆಲಸೊಲು

### ಪ್ರಬಂಧೊಲು ಬೊಕ್ಕ ಸಣ್ಣ ಕತೆಕುಲು

# ಐಸ್ ಇನ್ ದ ಸಬ್ ವೇ (೨೦೦೧)
# ಟಿಬೆಟ್ ಗ್ ಪೋಪಿನವು (೨೦೦೫)
# ಲಂಡನ್ ಸಿಂಗಲ್ ಡೈರಿ ಸೀರಿಸ್ (ಸೀಸನ್ಸ್ ೧-೪)

# ಚಿತ್ರ ಸ್ಕ್ರಿಪ್ಟ್ ಲು: ಸನ್ಶೈನ್ ಬೊಕ್ಕ ಮುಂಗಾರು*, ಲಂಡನ್ ಲವ್ ಸ್ಟೋರಿ
# ಇಂಗ್ಲಿಷ್ ಕೃತಿಲು: ಡಿಯರ್ ನ್ಯೂಯಾರ್ಕ್*, ಲಂಡನ್ ಡ್ ಬರೆತಿನ ಕಬಿತೆಲು
# ಕಾಲಮ್: ಲಂಡನ್ ದೃಶ್ಯ

## ಉಲ್ಲೇಖೊಲು

ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಯಾಂಗ್ಜಿ ನದಿ

## ಚೈನದ ಯಾಂಗ್ಜಿ ನದಿ

ಯಾಂಗ್ಜಿ ನದಿ, ಯಾಂಗ್ಜಿ ನದಿ ಅತ್ತ್ಂಡ ಚಾಂಗ್ ಜಿಯಾಂಗ್ ಚೀನಾದ ಅತಿ ಉದ್ದದ ನದಿ ಬೊಕ್ಕ ಜಗತ್ತ್ ದ ಮೂಜಿನೆ ಉದ್ದದ ನದಿ. ಉಂದು ಟಿಬೆಟಿಯನ್ ಪ್ರಸ್ಥಭೂಮಿದ ಟ್ಯಾಂಗುಲಾ ಪರ್ವತೊಲೆಡ್ ಜಾರಿ ಬೆಟ್ಟೊಡು ಏರುಂಡು ಬೊಕ್ಕ ಯಾಂಗ್ಜಿ ನದಿತ ಸುದೀರ್ಘ ಮೂಲವಾದ್ ಉಪ್ಪುನ ಡ್ಯಾಮ್ ಕ್ಯು ನದಿನ್ ಸೇರಾದ್ 6,374 ಕಿ.ಮೀ (3,961 ಮೈಲ್) ದೂರೊಗು ಸಾಮಾನ್ಯವಾದ್ ಪೂರ್ವ ದಿಕ್ಕುಡ್ ಪೂರ್ವ ಚೀನಾ ಸಮುದ್ರೊಗು ಪೋಪುಂಡು. ಉಂದು ಜಗತ್ತ್ ಡ್ ಡಿಸ್ಚಾರ್ಜ್ ಪರಿಮಾಣೊಡು ಐನ್ ನೇ ಮಲ್ಲ ಪ್ರಾಥಮಿಕ ನದಿ. ಐತ ಒಳಚರಂಡಿ ಜಲಾನಯನ ಪ್ರದೇಶ ಚೀನಾದ ಭೂಪ್ರದೇಶೊದ ಐನ್ ಭಾಗೊಡ್ ಒಂಜಿ ಭಾಗೊನ್ ಸೇರ್ದುಂಡು, ಬೊಕ್ಕ ದೇಶೊದ ಸುಮಾರ್ ಮೂಜಿ ಭಾಗೊದ ಜನಸಂಖ್ಯೆದ ನೆಲೆಯಾತ್ಂಡ್.
ಯಾಂಗ್ಜಿ ನದಿ ಚೀನಾದ ಇತಿಹಾಸ, ಸಂಸ್ಕೃತಿ ಬೊಕ್ಕ ಆರ್ಥಿಕತೆಡ್ ಪ್ರಮುಖ ಪಾತ್ರ ವಹಿಸೊಂದುಂಡು. ಸಾವಿರಾರು ವರ್ಸೊಡ್ದಿಂಚಿ, ಈ ನದಿನ್ ನೀರ್, ನೀರಾವರಿ, ನೈರ್ಮಲ್ಯ, ಸಾರಿಗೆ, ಉದ್ಯಮ, ಗಡಿ ಗುರುತು, ಬೊಕ್ಕ ಯುದ್ಧೊಗು ಬಳಕೆ ಮಲ್ತೊಂದು ಬೈದೆರ್. ಯಾಂಗ್ಜಿ ಡೆಲ್ಟಾ ಚೀನಾದ ಜಿಡಿಪಿಡ್ 20% ಮುಟ್ಟ ಉತ್ಪಾದನೆ ಮಲ್ಪುಂಡು, ಬೊಕ್ಕ ಯಾಂಗ್ಜಿಡ್ ಉಪ್ಪುನ ಥ್ರೀ ಗಾರ್ಜೆಸ್ ಡ್ಯಾಮ್ ಜಗತ್ತ್ ದ ಅತಿ ಮಲ್ಲ ಜಲವಿದ್ಯುತ್ ಕೇಂದ್ರ ಆದುಂಡು. ೨೦೧೪ ದ ಮಧ್ಯೊಡು, ಚೀನಾದ ಸರ್ಕಾರ ನದಿತ್ತ ಬರಿಟ್ ಒಂಜಿ ಪೊಸ ಆರ್ಥಿಕ ಪಟ್ಟಿನ್ ರಚನೆ ಮಲ್ಪೆರೆ ರೈಲ್ವೆ, ರಸ್ತೆಲು ಬೊಕ್ಕ ವಿಮಾನ ನಿಲ್ದಾಣೊಲೆನ್ ಒಳಗೊಂಡ ಬಹು-ಮಟ್ಟದ ಸಾರಿಗೆ ಜಾಲೊನು ನಿರ್ಮಾಣ ಮಲ್ಪುನವು ಘೋಷಣೆ ಮಲ್ತ್ಂಡ್.
ಯಾಂಗ್ಜಿ ಪರಿಸರ ವ್ಯವಸ್ಥೆಲೆನ ಒಂಜಿ ವ್ಯಾಪಕ ಶ್ರೇಣಿಡ್ದ್ ಚೀನೀ ಅಲಿಗೇಟರ್, ಕಿರಿದಾದ್ ಉಪ್ಪುನ ಫಿನ್ ಲೆಸ್ ಪೊರ್ಪೊಯಿಸ್ ಸೇರ್ದ್ ಕೆಲವು ಸ್ಥಳೀಯ ಬೊಕ್ಕ ಬೆದರಿಕೆಡ್ ಉಪ್ಪುನ ಜಾತಿಲೆಗ್ ಆವಾಸಸ್ಥಾನ ಆದುಂಡು, ಬೊಕ್ಕ ಇತ್ತೆ ಅಳಿದ್ ಪೋಯಿನ ಯಾಂಗ್ಜಿ ನದಿ ಡಾಲ್ಫಿನ್ (ಅತ್ತ್ಂಡ ಬೈಜಿ) ಬೊಕ್ಕ ಚೀನೀ ಪ್ಯಾಡಲ್ ಫಿಶ್, ಅಂಚನೆ ಯಾಂಗ್ಜಿ ಸ್ಟರ್ರ್, ಉಂದು ಕಾಡುಡ್ ಅಳಿದ್ ಪೋತುಂಡು. ಇತ್ತೆದ ಕೆಲವು ವರ್ಷೊಡ್, ನದಿ ಕೈಗಾರಿಕಾ ಮಾಲಿನ್ಯ, ಪ್ಲಾಸ್ಟಿಕ್ ಮಾಲಿನ್ಯ,ಕೃಷಿ ನೀರ್ದ ಒಳಹರಿವು, ಸಿಲ್ಟೇಶನ್, ಬೊಕ್ಕ ಜಲಭೂಮಿ ನಷ್ಟ, ಉಂದು ಋತುಮಾನದ ಪ್ರವಾಹೊನು ಉಲ್ಬಣ ಮಲ್ಪುಂಡು.ಪಶ್ಚಿಮ ಯುನ್ನಾನ್ ಡ್ ಆಳೊದ ಕಂದಕೊಲೆಡ್ದ್ ಬರ್ಪಿನ ಯಾಂಗ್ಜಿ ನದಿದ ಒಂಜಿ ಭಾಗೊ ಯುನ್ನಾನ್ ಸಂರಕ್ಷಿತ ಪ್ರದೇಶೊಲೆನ ಮೂಜಿ ಸಮಾನಾಂತರ ನದಿಲೆನ ಭಾಗೊ ಆದುಂಡು, ಉಂದು ಯುನೆಸ್ಕೋದ ವಿಶ್ವ ಪರಂಪರೆದ ತಾಣ.
## ಇತಿಹಾಸ
ಐತಿಹಾಸಿಕ ದಾಖಲೆಡ್ ಶಾಂಡೊಂಗ್ ಪರ್ಯಾಯ ದ್ವೀಪೊದ ಉತ್ತರ ಬೊಕ್ಕ ದಕ್ಷಿಣೊಡು ಹಳದಿ ನದಿತ ಬಾಯಿ ಮಸ್ತ್ ಏರಿಳಿತ ಆಂಡಲಾ, ಯಾಂಗ್ಜಿ ಮಸ್ತ್ ಸ್ಥಿರವಾದ್ ಉಂಡು. ಆಂಡಲಾ, ನಿಕ್ಷೇಪದ ದರೊಕುಲೆನ ಅಧ್ಯಯನೊಲೆನ್ ಆಧಾರ ಮಲ್ತ್ದ್, ಇತ್ತೆದ ಡಿಸ್ಚಾರ್ಜ್ ಸೈಟ್ ಲೇಟ್ ಮಿಯೋಸೀನ್ (c. 11 Ma) ಗ್ ದುಂಬುದವು ಪನ್ಪಿನವು ಅಸಂಭವ. ಇಂದೆಕ್ ದುಂಬು, ಅಯಿತ ಮುಖ್ಯ ನೀರ್ ಇತ್ತೆದ ಕೆಂಪು ನದಿತ ಕೋರ್ಸ್ ಡ್ ಅತ್ತಂಡ ಸಮೀಪೊಡು ದಕ್ಷಿಣೊಗು ಟೊಂಕಿನ್ ಕೊಲ್ಲಿಗ್ ಪೋಪುಂಡು.
## ಅಣೆಕಟ್ಟುಲು
೨೦೦೭ಡ್, ಯಾಂಗ್ಜಿ ನದಿಟ್ ರಡ್ಡ್ ಅಣೆಕಟ್ಟ್ ಲೆನ್ ನಿರ್ಮಾಣ ಮಲ್ತೆರ್: ಥ್ರೀ ಗಾರ್ಜೆಸ್ ಅಣೆಕಟ್ಟ್ ಬೊಕ್ಕ ಗೆಝೌಬಾ ಅಣೆಕಟ್ಟ್. ಥ್ರೀ ಗಾರ್ಜೆಸ್ ಡ್ಯಾಮ್ 22.5 ಜಿಡಬ್ಲ್ಯೂ ಶಕ್ತಿಡ್ ಸ್ಥಾಪಿತ ಸಾಮರ್ಥ್ಯೊಡು ಜಗತ್ತ್ ದ ಅತಿ ಮಲ್ಲ ವಿದ್ಯುತ್ ಕೇಂದ್ರ ಆದುಂಡು. ಜಿನ್ಶಾ ನದಿ ನದಿತ್ತ ಮಿತ್ತ್ ದ ಭಾಗೊಡು ಕೆಲವು ಅಣೆಕಟ್ಟುಲು ಕಾರ್ಯನಿರ್ವಹಿಸೊಂದುಂಡು ಅತ್ತಂದೆ ನಿರ್ಮಾಣ ಆವೊಂದುಂಡು. ಅವುಲು, ಬೈಹೆಟಾನ್ ಅಣೆಕಟ್ಟ್ ಥ್ರೀ ಗಾರ್ಜೆಸ್ ಅಣೆಕಟ್ಟ್ ದ ನಂತರ ರಡ್ಡನೆ ಮಲ್ಲ ಅಣೆಕಟ್ಟ್ ಆದುಂಡು, ಬೊಕ್ಕ ಕ್ಸಿಲುಒಡು ಅಣೆಕಟ್ಟ್ ಜಗತ್ತ್ ದ 4ನೇ ಮಲ್ಲ ವಿದ್ಯುತ್ ಕೇಂದ್ರ ಆದುಂಡು.
## ಉಪನದಿಕ್ಲು
ಯಾಲೊಂಗ್ ನದಿ (ಪಂಜಿಹುವಾ, ಸಿಚುವಾನ್) 
ಮಿನ್ ನದಿ (ಯಿಬಿನ್, ಸಿಚುವಾನ್) 
ತುವೊ ನದಿ (ಲುಝೌ, ಸಿಚುವಾನ್) 
ಚಿಶುಯಿ ನದಿ (ಹೆಜಿಯಾಂಗ್, ಸಿಚುವಾನ್) 
ಜಿಯಾಲಿಂಗ್ ನದಿ (ಚೊಂಗ್ಕಿಂಗ್) 
ವು ನದಿ (ಫುಲಿಂಗ್, ಚೊಂಗ್ಕಿಂಗ್) 
ಕ್ವಿಂಗ್ ನದಿ (ಯಿಡು, ಹುಬೇ) 
ಯುವಾನ್ ನದಿ (ಡೊಂಗ್ಟಿಂಗ್ ಕೆರೆತ ಮೂಲಕ) 
ಲಿಶುಯಿ ನದಿ (ಡೊಂಗ್ಟಿಂಗ್ ಕೆರೆತ ಮೂಲಕ) 
ಜಿ ನದಿ (ಡೊಂಗ್ಟಿಂಗ್ ಕೆರೆತ ಮೂಲಕ) 
ಕ್ಸಿಯಾಂಗ್ ನದಿ (ಯುಯೆಯಾಂಗ್, ಹುನಾನ್) 
ಹಾನ್ ನದಿ (ವುಹಾನ್, ಹುಬೇ) 
ಗಾನ್ ನದಿ (ಜಿಯುಜಿಯಾಂಗ್, ಜಿಯಾಂಗ್ಸಿ ದ ಸಮೀಪ) 
ಶುಯಿಯಾಂಗ್ ನದಿ (ಡಾಂಗ್ತು, ಅನ್ಹುಯಿ) 
ಕ್ವಿಂಗ್ಯಿ ನದಿ (ವುಹು, ಅನ್ಹುಯಿ) 
ಚಾವೊ ಕೆರೆತ ನೀರ್ ವ್ಯವಸ್ಥೆ (ಚಾವೊಹು, ಅನ್ಹುಯಿ) 
ತೈ ಕೆರೆತ ನೀರ್ ವ್ಯವಸ್ಥೆ (ಶಾಂಘೈ)

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಲಾಂಟರ್ನ್ ಉತ್ಸವ

## ಚೈನದ ಲಾಂಟರ್ನ್ ಉತ್ಸವ

ಲಾಂಟರ್ನ್ ಉತ್ಸವೊನು ಶಾಂಗ್ಯುವಾನ್ ಉತ್ಸವ ಪಂಡ್ದ್ ಲಾ ಲೆಪ್ಪುವೆರ್ ಬೊಕ್ಕ ಕ್ಯಾಪ್ ಗೋ ಮೆಹ್ ಪನ್ಪಿನವು ಒಂಜಿ ಚೀನೀ ಸಾಂಪ್ರದಾಯಿಕ ಉತ್ಸವೊನು ಚಂದ್ರಸೌರ ಚೀನೀ ಕ್ಯಾಲೆಂಡರ್ ಡ್ ಸುರುತ ತಿಂಗೊಲ್ದ ಪದಿನೈನ್ ದಿನೊಟು, ಪುರ್ಣ ಚಂದ್ರನ ಸಮಯೊಡು ಆಚರಣೆ ಮಲ್ಪುವೆರ್. ಸಾಮಾನ್ಯವಾದ್ ಗ್ರೆಗೋರಿಯನ್ ಕ್ಯಾಲೆಂಡರ್ ಡ್ ಫೆಬ್ರವರಿ ಅತ್ತಂದೆ ಮಾರ್ಚ್ ಸುರುಟು ಬರ್ಪುಂಡು, ಉಂದು ಸಾಂಪ್ರದಾಯಿಕ ಚೀನೀ ಪೊಸ ವರ್ಷದ ಆಚರಣೆಲೆನ ಅಂತಿಮ ದಿನೊನು ಗುರುತು ಮಲ್ಪುಂಡು. ಪಾಶ್ಚಾತ್ಯ ಹಾನ್ ರಾಜವಂಶೊದ (ಕ್ರಿ.ಪೂ. ೨೦೬-ಕ್ರಿ.ಶ. ೨೫) ಸುರುಕು, ಉಂದು ಮಸ್ತ್ ಮಹತ್ವೊದ ಒಂಜಿ ಪರ್ಬ ಆದ್ ಬದಲಾತ್ಂಡ್.ಲಾಂಟರ್ನ್ ಪರ್ಬೊದ ಪೊರ್ತುಡು, ಜೋಕುಲು ರಾತ್ರೆಡ್ ಕಾಗದದ ಲಾಂಟೆನ್ ಲೆನ್ ಕೈಟ್ ಪತೊಂದು ಅಯಿಟ್ ಬರೆತಿನ ಒಗಟುಲೆನ್ ಪರಿಹರಿಸೊಂದು ಪಿದಯಿ ಪೋಪೆರ್. ಪ್ರಾಚೀನ ಕಾಲೊಡು, ಲಾಂಟೆನ್ ಲು ಮಸ್ತ್ ಸರಳವಾದಿತ್ತ್ಂಡ್, ಬೊಕ್ಕ ಚಕ್ರವರ್ತಿ ಬೊಕ್ಕ ಕುಲೀನೆರ್ ಮಾತ್ರ ಮಲ್ಲ, ಅಲಂಕೃತವಾದ್ ದೀಪೊಲೆನ್ ದೀವೊಂದಿತ್ತೆರ್. ಆಧುನಿಕ ಕಾಲೊಡು, ದೀಪೊಲೆನ್ ಜಟಿಲವಾದ್ ವಿನ್ಯಾಸೊಡು ಅಲಂಕರಿಸವೊಂಡುಂಡು. ಅದೃಷ್ಟದ ಸಂಕೇತವಾದ್ ದೀಪೊಲು ಬಹುತೇಕ ಕೆಂಪು ಬಣ್ಣೊಡು ಉಪ್ಪುಂಡು.ಈ ಪರ್ಬ ಚೀನೀ ಪಂಚಾಂಗೊಡು ಉಪಸಥಾ ದಿನೊ ಆದ್ ನಡಪುಂಡು. ಉಂದೆನ್ ಮಿಡ್-ಆಟಮ್ ಫೆಸ್ಟಿವಲ್ ಡ್ ಗೊಂದಲ ಮಲ್ಪೆರೆ ಬಲ್ಲಿ, ಉಂದೆನ್ ಕೆಲವೊಂಜಿ ಸರ್ತಿ ಇಂಡೋನೇಷ್ಯಾ, ಮಲೇಷ್ಯಾ ಬೊಕ್ಕ ಸಿಂಗಾಪುರ್ ದಂಚಿನ ಜಾಗೆಲೆಡ್ "ಲ್ಯಾಂಟರ್ನ್ ಫೆಸ್ಟಿವಲ್" ಪಂಡ್ದ್ ಲಾ ಲೆಪ್ಪುವೆರ್. ಲಾಂಟರ್ನ್ ಉತ್ಸವೊಲು ಪಾಶ್ಚಾತ್ಯ ದೇಶೊಲೆಡ್ ಲಾ ಜನಪ್ರಿಯ ಆತ್ಂಡ್. 
## ಮೂಲ

ಲಾಂಟರ್ನ್ ಉತ್ಸವದ ಮೂಲದ ಬಗ್ಗೆ ಕೆಲವು ನಂಬಿಕೆಲು ಉಂಡು. ಆಂಡಲಾ, ಅಯಿತ ಮೂಲೊಲು 2,000 ವರ್ಸೊಡ್ದ್ ದುಂಬು ಉಂಡು ಬೊಕ್ಕ ಉಂದು ಹಾನ್ ರಾಜವಂಶೊದ ಚಕ್ರವರ್ತಿ ವೆನ್ ನ ಆಳ್ವಿಕೆಗ್ ಜನಪ್ರಿಯವಾದ್ ಸಂಬಂಧ ಮಲ್ಪುಂಡು. ಬೌದ್ಧ ಧರ್ಮದ ವಕೀಲೆರ್ ಆಯಿನ ಮಿಂಗ್ ಚಕ್ರವರ್ತಿ, ಬೌದ್ಧ ಸನ್ಯಾಸಿಲು ಸುರುತ ಚಂದ್ರಸೌರ ತಿಂಗೊಲುದ ಪದಿನೈನ್ ದಿನೊಟು ದೇವಸ್ಥಾನೊಲೆಡ್ ದೀಪೊಲೆನ್ ಬೆಳಗಾವೊಂದಿತ್ತೆರ್ ಪಂಡ್ದ್ ಗಮನಿಸಯೆರ್. ಫಲವಾದ್, ಆರ್ ಮಾತಾ ಇಲ್ಲ್ ಲೆಗ್, ದೇವಸ್ಥಾನೊಲೆಗ್ ಬೊಕ್ಕ ಸಾಮ್ರಾಜ್ಯಶಾಹಿ ಅರಮನೆಗ್ ಆ ಬಯ್ಯಗ್ ದೀಪೊಲೆನ್ ಬೆಳಗಾಯೆರೆ ಆದೇಶ ಕೊರ್ತೆರ್. ಅಲ್ಪಡ್ದ್ ಉಂದು ಒಂಜಿ ಜಾನಪದ ಆಚರಣೆ ಆದ್ ಬುಲೆಂಡ್. ಬೇತೆ ಒಂಜಿ ಸಾಧ್ಯತೆದ ಮೂಲ ಪಂಡ "ಚಳಿಗಾಲೊದ ಕುಸಿತದ ಕತ್ತಲೆ" ಬೊಕ್ಕ ಸಮುದಾಯೊದ "ಮಾನವ ಮಲ್ತಿನ ಬೊಲ್ಪುಡು ರಾತ್ರೆಡ್ ಪೋಪುನ" ಸಾಮರ್ಥ್ಯ, ಅಂಚನೆ, ದೀಪೊಲು. ಹಾನ್ ರಾಜವಂಶದ ಕಾಲೊಡು, ಈ ಪರ್ಬೊನು ಉತ್ತರ ನಕ್ಷತ್ರೊದ ದೇವತೆ ಟಿ ಯಿನ್ ಗ್ ಸಂಪರ್ಕ ಮಲ್ತೆರ್.
## ಟಾಂಗ್ಯುವಾನ್ ಅತ್ತ್ಂಡ ಯುವಾನ್ಕ್ಸಿಯಾವೊ ಸಾಂಪ್ರದಾಯಿಕ ಅಡಿಗೆ

ಲಾಂಟರ್ನ್ ಫೆಸ್ಟಿವಲ್ ಡ್ ತಿನ್ಪಿನ, ಟ್ಯಾಂಗ್ಯುವಾನ್ 'ಅತ್ತ್ಂಡ ಯುವಾನ್ಕ್ಸಿಯಾ ಪಂಡ ಒಂಜಿ ಅಂಟುದ ಅರಿತ ಚೆಂಡೆನ್ ಸಾಮಾನ್ಯವಾದ್ ಸಿಹಿ ಕೆಂಪು ಬೀನ್ಸ್ ಪೇಸ್ಟ್, ಎಳ್ಳು ಪೇಸ್ಟ್, ಅತ್ತ್ಂಡ ಕಡಲೆಕಾಯಿ ಬೆಣ್ಣೆಡ್ ತುಂಬುವೆರ್. ಟ್ಯಾಂಗ್ಯುವಾನ್ ಯುವಾನ್ಕ್ಸಿಯಾವೊಡ್ದ್ ಬೇತೆ ಬೇತೆ ಕೈಟ್ ಮಲ್ಪುನ ಬೊಕ್ಕ ತುಂಬುನ ಪ್ರಕ್ರಿಯೆಲೆಡ್ದ್ ಬೇತೆ. ಆಂಡಲಾ, ಅವು ಆಕಾರೊಡು ಬೊಕ್ಕ ರುಚಿಡ್ ಮಸ್ತ್ ಒಂಜೇ ರೀತಿದವು, ಅಂಚಾದ್ ಹೆಚ್ಚಿನ ಜನಕುಲು ಅನುಕೂಲೊಗು ಅವೆನ್ ವ್ಯತ್ಯಾಸ ಮಲ್ಪುಜೆರ್ ಬೊಕ್ಕ ಅವೆನ್ ಒಂಜೇ ವಸ್ತು ಪಂಡ್ದ್ ಪರಿಗಣಿಸೊಂದಿಜ್ಜೆರ್. ಚೀನೀ ಜನಕುಲು ನಂಬುನಂಚಿನ ಚೆಂಡೆಲೆನ ಸುತ್ತು ಆಕಾರ ಬೊಕ್ಕ ಅವೆನ್ ಸರ್ವ್ ಮಲ್ಪುನ ಬಟ್ಟಲುಲು ಕುಟುಂಬದ ಒಟ್ಟುಗು ಉಪ್ಪುನ ಸಂಕೇತ ಆದುಂಡು, ಬೊಕ್ಕ ಟ್ಯಾಂಗ್ಯುವಾನ್ ಅತ್ತಂಡ ಯುವಾನ್ಕ್ಸಿಯಾವೊನ್ ತಿನ್ಪುನವು ಪೊಸ ವರ್ಷೊಡು ಕುಟುಂಬೊಗು ಸೌಹಾರ್ದತೆ, ಸುಖ ಬೊಕ್ಕ ಅದೃಷ್ಟೊನು ಕೊರ್ಪುಂಡು.

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್ -ಅಥಾನ್
ಫಾಲ್ಗುಣಿ ನಾಯರ್

## ಫಾಲ್ಗುಣಿ ನಾಯರ್
ಫಾಲ್ಗುಣಿ ಸಂಜಯ್ ನಾಯರ್ (ಜನನ ೧೯ ಫೆಬ್ರವರಿ ೧೯೬೩) ಒರಿ ಭಾರತೀಯ ಬಿಲಿಯನೇರ್ ಉದ್ಯಮಿ, ಸೌಂದರ್ಯ ಬೊಕ್ಕ ಜೀವನಶೈಲಿ ಚಿಲ್ಲರೆ ಕಂಪೆನಿ ನೈಕಾ ದ ಸ್ಥಾಪಕೆರ್ ಬೊಕ್ಕ ಸಿಇಒ, ಔಪಚಾರಿಕವಾದ್ ಎಫ್ ಎಸ್ ಎನ್ ಇ-ಕಾಮರ್ಸ್ ವೆಂಚರ್ಸ್ ಪಂಡ್ದ್ ಲೆಪ್ಪುವೆರ್. ಉಂದು ಅರೆನ ಸ್ವಂತ ಪುದರ್ ದ ಸಂಕ್ಷಿಪ್ತ ರೂಪ. ನಾಯರ್ ರಡ್ಡ್ ಸ್ವಯಂ-ಮಹಿಳಾ ಭಾರತೀಯ ಬಿಲಿಯನೇರ್ ಲೆಡ್ ಒರಿಯೆ.
ಭಾರತದ 100 ಶ್ರೀಮಂತ ಟೈಕೂನ್ ಲೆನ ಫೋರ್ಬ್ಸ್ ಪಟ್ಟಿ ಪ್ರಕಾರ, ಅಕ್ಟೋಬರ್ 09, 2024, ಫಾಲ್ಗುನಿ ನಾಯರ್ & ಫ್ಯಾಮಿಲಿ 4.2 ಬಿಲಿಯನ್ ಡಾಲರ್ ದ ನಿವ್ವಳ ಆಸ್ತಿದೊಟ್ಟುಗು 71ನೇ ಸ್ಥಾನೊಡು ಉಲ್ಲೆರ್.
## ಸುರುತ ಜೀವನ ಬೊಕ್ಕ ಶಿಕ್ಷಣ
ಫಾಲ್ಗುಣಿ ನಾಯರ್ ಮಹಾರಾಷ್ಟ್ರದ ಮುಂಬೈಡ್ ಒಂಜಿ ಗುಜರಾತಿ ಕುಟುಂಬೊಡು ಪುಟ್ಟುದು ಬುಲೆಯೆರ್. ಅಲೆನ ಅಪ್ಪೆ ಒರಿ ಉದ್ಯಮಿ ಆದಿತ್ತೆರ್ ಬೊಕ್ಕ ಅಲೆನ ಅಮ್ಮೆರೆನ ಸಹಾಯೊಡು ಒಂಜಿ ಎಲ್ಯ ಬೇರಿಂಗ್ ಕಂಪೆನಿನ್ ನಡಪಾವೊಂದಿತ್ತೆರ್. ಅಲೆನ ಅಪ್ಪೆ ಸೈಡೆನ್ಹ್ಯಾಮ್ ಕಾಲೇಜ್ ಆಫ್ ಕಾಮರ್ಸ್ ಅಂಡ್ ಎಕನಾಮಿಕ್ಸ್ ಡ್ದ್ ಬಿ.ಕಾಮ್ ಡ್ ಪದವಿ ಪಡೆಯಿನಾರ್ ಬೊಕ್ಕ ಇಂಡಿಯನ್ ಇನ್ಸ್ಟಿಟ್ಯೂಟ್ ಆಫ್ ಮ್ಯಾನೇಜ್ ಮೆಂಟ್ ಅಹ್ಮದಾಬಾದ್ (೧೯೮೫ ಬ್ಯಾಚ್) ಡ್ದ್ ಸ್ನಾತಕೋತ್ತರ ಪದವಿ ಪಡೆಯಿನಾರ್.
೧೯೯೩ಡ್, ನಾಯರ್ ಎ. ಎಫ್. ಫರ್ಗುಸನ್ & ಕೋಡ್ ಸಲಹೆಗಾರೆನ ಬೇಲೆನ್ ಬುಡ್ದು ಕೋಟಕ್ ಮಹಿಂದ್ರಾ ಗ್ರೂಪ್ ಗ್ ಸೇರ್ದೆರ್. ಕೋಟಕ್ ಮಹೀಂದ್ರಾಡ್, ಲಂಡನ್ ಬೊಕ್ಕ ನ್ಯೂಯಾರ್ಕ್ ನಗರೊಡು ಸಂಸ್ಥಾಪಕ ಇಕ್ವಿಟಿ ಕಚೇರಿಲೆನ್ ತೆರೆಯೆರೆ ದುಂಬು, ಆರ್ ಸುರುಟು ವಿಲೀನೊಲು ಬೊಕ್ಕ ಸ್ವಾಧೀನೊಲೆನ (ಎಂ ಅಂಡ್ ಎ) ತಂಡೊದ ಮುಖ್ಯಸ್ಥೆರಾದಿತ್ತೆರ್. ೨೦೦೧ಡ್ ಭಾರತೊಗು ವಾಪಸ್ ಬತ್ತೆರ್. ೨೦೦೫ಡ್, ಅರೆನ್ ಕೋಟಕ್ ಮಹಿಂದ್ರಾ ಕ್ಯಾಪಿಟಲ್, ಇನ್ವೆಸ್ಟ್ಮೆಂಟ್ ಬ್ಯಾಂಕಿಂಗ್ ಯುನಿಟ್ ದ ಮ್ಯಾನೇಜಿಂಗ್ ಡೈರೆಕ್ಟರ್ ಆದ್ ನೇಮಕ ಮಲ್ತೆರ್. ಬೊಕ್ಕ ಕೋಟಕ್ ಸೆಕ್ಯುರಿಟಿಸ್, ಇನ್ಸ್ಟಿಟ್ಯೂಶನಲ್ ಇಕ್ವಿಟಿಸ್ ಆರ್ಮ್ ದ ಡೈರೆಕ್ಟರ್ ಆದ್ ನೇಮಕ ಆಯೆರ್. ಅಲ್ 2012ಡ್ ಅಲೆನ ಬೇಲೆನ್ ಬುಡ್ದು ಪೋಯೆರ್.
## ನೈಕಾ ಸಂಸ್ಥೆದ ಸ್ಥಾಪನೆ
ಏಪ್ರಿಲ್ ೨೦೧೨ಡ್, ೫೦ ವರ್ಸೊದ ಪ್ರಾಯೊಡು, ಆರ್ ತನ್ನ ಸ್ವಂತ ದುಡ್ಡುಡ್ದ್ $೨ ಮಿಲಿಯನ್ ಡ್ ನೈಕಾನ್ ಸ್ಥಾಪನೆ ಮಲ್ತೆರ್. ೨೦೨೧ಡ್ ನೈಕಾದ ಮೌಲ್ಯ $೨.೩ ಬಿಲಿಯನ್ ಆದಿತ್ತ್ಂಡ್, ಉಂದೆಡ್ದ್ ನಾಯರ್ ನ ನಿವ್ವಳ ಆಸ್ತಿ ಅಂದಾಜಿಡ್ $೧.೧ ಬಿಲಿಯನ್ ಆಂಡ್. ನಾಯರ್ ರಡ್ಡ್ ಸ್ವಯಂ ನಿರ್ಮಿತ ಮಹಿಳಾ ಭಾರತೀಯ ಬಿಲಿಯನೇರ್ ಲೆಡ್ ಒರಿಯೆ, ಬೊಕ್ಕೊರಿ ಕಿರಣ್ ಮಜುಮ್ದಾರ್-ಶಾ. ನೈಕಾ ನವೆಂಬರ್ ೧೦, ೨೦೨೧ಡ್ $೧೩ ಬಿಲಿಯನ್ ಮೌಲ್ಯೊಡು ಪಟ್ಟಿ ಆಂಡ್. ನೈಕಾ ಸಾರ್ವಜನಿಕವಾದ್ ಬತ್ತಿನ ಬುಕ್ಕೊ, ನಾಯರ್ ಅತ್ಯಂತ ಶ್ರೀಮಂತ ಸ್ವಯಂ-ನಿರ್ಮಿತ ಭಾರತೀಯ ಮಹಿಳೆ ಆಯೆರ್, ಅರೆನ ನಿವ್ವಳ ಆಸ್ತಿ $೬.೫ ಬಿಲಿಯನ್ ಗ್ ಏರ್ಂಡ್. ೨೦೨೨ಡ್, ನಾಯರ್ ಫೋರ್ಬ್ಸ್ ಇಂಡಿಯಾ ರಿಚ್ ಲಿಸ್ಟ್ ಡ್ ೪೪ನೇ ಸ್ಥಾನೊಡು ಪಾಲ್ ಪಡೆಯೆರ್.
## ವೈಯಕ್ತಿಕ ಜೀವನ
ಫಾಲ್ಗುಣಿ ನಾಯರ್ 1987ಡ್ ಸಂಜಯ್ ನಾಯರ್ ನ್ ಮದಿಮೆ ಆಯೆರ್, ಆರ್ ಬಿಸಿನೆಸ್ ಸ್ಕೂಲ್ ಡ್ ತೆರಿನೆರ್. ಆರ್ ಕೊಹ್ಲ್ಬರ್ಗ್ ಕ್ರಾವಿಸ್ ರಾಬರ್ಟ್ಸ್ ಇಂಡಿಯಾದ ಸಿಇಒ. ಅಕ್ಲೆಗ್ ರಡ್ಡ್ ಜೋಕುಲು ಉಲ್ಲೆರ್ - ಅದ್ವೈತ ನಾಯರ್ ಬೊಕ್ಕ ಅಂಚಿತ್ ನಾಯರ್, ಅಕುಲು ಅವಳಿ ಜೋಕುಲು; ಅದ್ವೈತ ನೈಕಾ ಫ್ಯಾಷನ್ ದ ಸಿಇಒ ಆಂಡ ಅಂಚಿತ್ ಚಿಲ್ಲರೆ ಬೊಕ್ಕ ಇ-ಕಾಮರ್ಸ್ ವಿಭಾಗೊಲೆನ್ ಮುಖ್ಯಸ್ಥೆರಾದ್ ಉಲ್ಲೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಚೈನದ ಉಡುಗೆ-ತೊಡುಗೆ

## ಚೈನದ ಉಡುಗೆ-ತೊಡುಗೆ

ಜನಾಂಗೀಯ ಅಲ್ಪಸಂಖ್ಯಾತೆರೆನ ಉಡುಪುಲು ಬೊಕ್ಕ ದೇಶೀಯ ಶೈಲಿಲೆನ ಆಧುನಿಕ ರೂಪಾಂತರೊಲೆನ್ ಸೇರಾದ್ ಚೀನೀ ಉಡುಗೆ ಚೀನೀ ಸಂಸ್ಕೃತಿ ಬೊಕ್ಕ ನಾಗರಿಕತೆದ ಒಂಜಿ ಪ್ರಮುಖ ಅಂಶ ಆದುಂಡು. ಸಾವಿರಾರು ವರ್ಷೊಡ್ದಿಂಚಿ, ಚೀನೀ ವಸ್ತ್ರ ರಾಜವಂಶದ ಸಂಪ್ರದಾಯೊಲು, ವಿದೇಶಿ ಪ್ರಭಾವೊಲು, ಬೊಕ್ಕ ಸಾಂಸ್ಕೃತಿಕ ವಿನಿಮಯೊಲೆನ್ ತೂದು ವಿಕಸನ ಆತ್ಂಡ್.ವಸ್ತ್ರಡ್ ಬದಲಾವಣೆಲು ಆ ಕಾಲೊಡು ಜನಸಂಖ್ಯೆದ ತಾಂತ್ರಿಕ ಕೌಶಲ್ಯೊಲೆನ್ ಬೊಕ್ಕ ನಡತಿನ ಅಂತರಸಾಂಸ್ಕೃತಿಕ ವಿನಿಮಯೊಲೆನ್ ಪ್ರತಿಬಿಂಬಿಸವುಂಡು
ನವಶಿಲಾಯುಗೊಡು, ಜನಕುಲು ದಾರೊಲೆನ್ ನೇಯೆರೆ ಸ್ಪಿನ್ನಿಂಗ್ ವೀಲ್ ನ್ ಬಳಕೆ ಮಲ್ಪುನವು ತೋಜಿದ್ ಬತ್ತ್ಂಡ್.ಈ ಕಾಲೊಡು, ಜನಕುಲು ಲಿನಿನ್ ಬಟ್ಟೆಲೆನ್ ಲಾ ಪಾಡೊಂದಿತ್ತೆರ್.
## ಶಾಂಗ್ ರಾಜವಂಶ
ಶಾಂಗ್ ರಾಜವಂಶೊಡು, ಕುಂಟುದ ಪ್ರಾಥಮಿಕ ಸಾಮಗ್ರಿಲು ಪಂಡ ಚರ್ಮ, ರೇಷ್ಮೆ, ರಮಿ, ಬೊಕ್ಕ ಕುಡ್ಜು. ಮೇಲ್ವರ್ಗದಕುಲು ನೈಸರ್ಗಿಕವಾದ್ ಬಣ್ಣ ಪಾಡ್ದಿನ ರೇಷ್ಮೆ ಬೊಕ್ಕ ಚರ್ಮೊನು ಇಷ್ಟ ಪಡ್ಪೆರ್, ಆಂಡ ತಿರ್ತ್ ದ ವರ್ಗದಕುಲು, ರೇಷ್ಮೆಗ್ ಸೀಮಿತ ಪ್ರವೇಶೊಡ್ದಾವರ, ಮುಖ್ಯವಾದ್ ಶಣ್ಪ, ರಾಮಿ, ಬೊಕ್ಕ ಕುಡ್ಜು ನಾರುಲೆನ್ ಬಳಕೆ ಮಲ್ಪುವೆರ್. ಜವಳಿ ತಂತ್ರಜ್ಞಾನ ಮುಂದುವರಿನಗ, ರೇಷ್ಮೆ ಬೊಕ್ಕ ರಾಮಿ ಬಟ್ಟೆಲು ಮಸ್ತ್ ಮಹತ್ವೊದ ಆಯಿನವು. ಕುಶಲಕರ್ಮಿಲು ಅಪೂರ್ವವಾದ್ ಸೂಕ್ಷ್ಮವಾದ್ ರೇಷ್ಮೆನ್ ನೇಯ್ಯೆರೆ, ಜ್ಯಾಮಿತೀಯ ಜಾಕ್ವಾರ್ಡ್ ನಮೂನೆಲೆನ್ ರಚನೆ ಮಲ್ಪೆರೆ, ​​ಬೊಕ್ಕ ವಾರ್ಪ್ ಲೂಮ್ಸ್ ನ್ ಬಳಸದ್ ಪಕ್ಕೆಲುಬುದ ನೂಲುನ್ ತಯಾರ್ ಮಲ್ಪೆರೆ ಕೌಶಲ್ಯೊನು ಅಭಿವೃದ್ಧಿ ಮಲ್ತೆರ್. ಈ ಕುಂಟುಲೆನ್ ಮಸ್ತ್ ಸರ್ತಿ ಆಳೊದ, ಜೀವಂತ ಬಣ್ಣೊಲೆಡ್ ಸಮೃದ್ಧವಾದ್ ಬಣ್ಣ ಪಾಡ್ದೆರ್.
## ಪೊಣ್ಣುಲೆನ ಉಡುಗೆ
ಕ್ವಿನ್ ಬೊಕ್ಕ ಹಾನ್ ರಾಜವಂಶೊಲೆನ ಕಾಲೊಡು, ಪೊಣ್ಣುಲೆನ ವಸ್ತ್ರ ಸಾಮಾನ್ಯವಾದ್ ಉದ್ದ, ಅಗಲ, ಬೊಕ್ಕ ಸಡಿಲವಾದ್ ತೋಳುದ ವಸ್ತ್ರ ಆದಿತ್ತ್ಂಡ್. ಉಂದೆನ್ ಎಚ್ಚ ಹಿಮ್ಮಡಿದ ಮೊಟ್ಟೆಲೆನ್ ಜೋಡಾದ್ ಪಾಡೊಂದಿತ್ತೆರ್. ಶ್ರೀಮಂತೆರ್ ಜಿಂಗ್ಗು ಪನ್ಪಿನ ಅಲಂಕಾರಿಕ ಸ್ಕಾರ್ಫ್ ಡ್ ಅಕ್ಲೆನ ಕೈನ್ ಅಲಂಕರಿಸೊಂದಿತ್ತೆರ್.ಈ ಕಾಲೊಡು ಫ್ಯಾಷನ್ ಡ್ ವೈವಿಧ್ಯೀಕರಣೊದ ಪ್ರವೃತ್ತಿಲಾ ತೋಜಿದ್ ಬತ್ತ್ಂಡ್, ಉಂದೆತ ಅತ್ಯಂತ ಪ್ರತಿಷ್ಠಿತ ಉದಾಹರಣೆ ಪಂಡ "ಲಿಯುಕ್ಸಿಯನ್ ಸ್ಕರ್ಟ್." ಪಾಶ್ಚಾತ್ಯ ರಾಜಧಾನಿದ ವಿವಿಧ ದಾಖಲೆಲೆ ಪ್ರಕಾರ, ಝಾವೊ ಫೀಯಾನ್ ಗ್ ಸಾಮ್ರಾಜ್ಞಿ ಪನ್ಪಿನ ಬಿರುದುನ್ ಕೊರ್ತೆರ್, ಬೊಕ್ಕ ಅರೆನ ಅಕ್ಕ ಸಮನ್ವಯೊಡು ಮೇಲ್ ಬೊಕ್ಕ ಕೆಳ ಬಟ್ಟೆಲೆನ್ ನೇಯ್ಯೆರೆ ಆದೇಶ ಕೊರ್ದು ಒಂಜಿ ಅದ್ಭುತ ಸಮೂಹೊನು ಸೃಷ್ಟಿ ಮಲ್ತೆರ್. ಝಾವೊ ಫೀಯಾನ್ "ಯುನ್ಯಿಂಗ್ ಪರ್ಪಲ್ ಸ್ಕರ್ಟ್" ನ್ ಧರಿಸೊಂದಿತ್ತೆರ್, ಉಂದೆನ್ "ಲಿಯುಕ್ಸಿಯನ್ ಸ್ಕರ್ಟ್" ಪಂಡ್ದ್ ಲಾ ಲೆಪ್ಪುವೆರ್.ಇತ್ತೆದ ಪ್ಲೀಟೆಡ್ ಶೈಲಿಲೆನ್ ಹೋಲಿಕೆ ಮಲ್ಪುನ ಈ ಸ್ಕರ್ಟ್ ಮಸ್ತ್ ಪೊರ್ಲು ಇತ್ತ್ಂಡ್.ಸ್ಕರ್ಟ್ ಅತ್ತ್ಂಡ ವಸ್ತ್ರ ಪಂಡ ಪೊಣ್ಣುಲೆನ ಸಾಮಾನ್ಯ ಉಡುಪುಲೆಡ್ ಒಂಜಿ. ಈ ರೀತಿದ ಉಡುಪು ಮಸ್ತ್ ಉದ್ದ ಉಪ್ಪುಂಡು, ಅಗಲವಾದ್ ಅಂಚಿ ಉಪ್ಪುಂಡು, ಉಂದು ಒಂಜಿ ಗೌರವೊಡು ಬೊಕ್ಕ ಉದಾರವಾದ್ ವಾತಾವರಣೊನು ಸೃಷ್ಟಿ ಮಲ್ಪುಂಡು. ಉಡುಪುದ ಕಫ್ ಬೊಕ್ಕ ಹೊಲಿಗೆಲು ಮಸ್ತ್ ಸರ್ತಿ ಪೊರ್ಲುದ ಕಸೂತಿನ್ ತೋಜಾವುಂಡು, ಉಂದು ಪುಷ್ಪ, ಪಕ್ಕಿ ಬೊಕ್ಕ ಪ್ರಾಣಿ, ಅತ್ತಂದೆ ಬೇತೆ ಶುಭ ನಮೂನೆಲು ಆದುಪ್ಪೊಲಿ, ಉಂದು ಪೊಣ್ಣುಲೆನ ಸೌಂದರ್ಯೊದ ಅನ್ವೇಷಣೆ ಬೊಕ್ಕ ಜೀವನದ ಪ್ರೀತಿನ್ ಪ್ರತಿಬಿಂಬಿಸವುಂಡು.

## ಉಲ್ಲೇಕೊಲು

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಶಾಂಘೈ ಮ್ಯೂಸಿಯಂ

## ಶಾಂಘೈ ಮ್ಯೂಸಿಯಂ

ಶಾಂಘೈ ಮ್ಯೂಸಿಯಂ ಪಂಡ ಪ್ರಾಚೀನ ಚೀನೀ ಕಲೆತ ಸಾರ್ವಜನಿಕ ಪುರಸಭೆ ಮ್ಯೂಸಿಯಂ. ಉಂದು ಚೀನಾದ ಶಾಂಘೈದ ಹುವಾಂಗ್ಪು ಜಿಲ್ಲೆದ ಜನಪರ ಚೌಕೊಡು ಉಂಡು. ಉಂದು ಶಾಂಘೈ ಮುನಿಸಿಪಲ್ ಕಲ್ಚರ್ ಅಂಡ್ ಟೂರಿಸಂ ಬ್ಯೂರೋಡ್ದ್ ಉದ್ದಾರ ಆತ್ಂಡ್.೧೯೯೬ಡ್ ಇತ್ತೆದ ಜಾಗೆಡ್ ಪುನರ್ನಿರ್ಮಾಣ ಆಯಿನ ಉಂದು ಅಪರೂಪದ ಸಾಂಸ್ಕೃತಿಕ ತಾಣದ ಮಲ್ಲ ಸಂಗ್ರಹೊಗು ಪುದರ್ ಪೋತುಂಡು.
## ಸಂಗ್ರಹೊಲು
ಕಂಚಿ, ಸಿರಾಮಿಕ್ಸ್, ಕ್ಯಾಲಿಗ್ರಫಿ, ಫರ್ನಿಚರ್, ಜೇಡ್ಸ್, ಪ್ರಾಚೀನ ನಾಣ್ಯೊಲು, ಚಿತ್ರಕಲೆಲು, ಮುದ್ರೆಲು, ಶಿಲ್ಪೊಲು, ಅಲ್ಪಸಂಖ್ಯಾತ ಕಲೆ ಬೊಕ್ಕ ವಿದೇಶಿ ಕಲೆ ಸೇರ್ದ್ 120,000 ಡ್ದ್ ಜಾಸ್ತಿ ತುಂಡುಲೆನ ಸಂಗ್ರಹೊನು ಈ ವಸ್ತುಸಂಗ್ರಹಾಲಯೊಡು ಉಂಡು. ಶಾಂಘೈ ಮ್ಯೂಸಿಯಂಡ್ ರಾಷ್ಟ್ರೀಯ ಮಹತ್ವೊದ ಕೆಲವು ವಸ್ತುಲು ಉಂಡು, ಉಂದೆಟ್ ಹಾನ್ ರಾಜವಂಶೊದ "ಪಾರದರ್ಶಕ" ಕಂಚಿದ ಕನ್ನಡಿದ ಮೂಜಿ ಮಾದರಿಲೆಡ್ ಒಂಜಿ ಉಂಡು.
## ಗ್ಯಾಲರಿಲು

ಉಂದೆಟ್ ಪತ್ತೊಂಜಿ ಗ್ಯಾಲರಿಲು ಬೊಕ್ಕ ಮೂಜಿ ವಿಶೇಷ ತಾತ್ಕಾಲಿಕ ಪ್ರದರ್ಶನ ಸಭಾಂಗಣೊಲು ಉಂಡು. ಶಾಶ್ವತ ಗ್ಯಾಲರಿಲು ಉಂದು
ಪ್ರಾಚೀನ ಚೀನೀ ಕಂಚಿದ ಗ್ಯಾಲರಿ 
ಪ್ರಾಚೀನ ಚೀನೀ ಶಿಲ್ಪಕಲೆತ ಗ್ಯಾಲರಿ 
ಪ್ರಾಚೀನ ಚೀನೀ ಸಿರಾಮಿಕ್ಸ್ ನ ಗ್ಯಾಲರಿ 
ಪ್ರಾಚೀನ ಚೀನೀ ಜೇಡ್ಸ್ ನ ಗ್ಯಾಲರಿ 
ಪ್ರಾಚೀನ ಚೀನೀ ಚಿತ್ರಕಲೆಲೆನ ಗ್ಯಾಲರಿ 
ಪ್ರಾಚೀನ ಚೀನೀ ಸುಲೇಖನದ ಗ್ಯಾಲರಿ 
ಪ್ರಾಚೀನ ಚೀನೀ ಮುದ್ರೆಲೆನ ಗ್ಯಾಲರಿ 
ಪ್ರಾಚೀನ ಚೀನೀ ನಾಣ್ಯಶಾಸ್ತ್ರದ ಗ್ಯಾಲರಿ 
ಮಿಂಗ್ ಬೊಕ್ಕ ಕ್ವಿಂಗ್ ರಾಜವಂಶೊಲೆಡ್ ಚೀನೀ ಪೀಠೋಪಕರಣೊಲೆನ ಗ್ಯಾಲರಿ 
ಚೀನೀ ಅಲ್ಪಸಂಖ್ಯಾತೆರೆನ ಕಲೆ ಬೊಕ್ಕ ಕರಕುಶಲ ವಸ್ತುಲೆನ ಗ್ಯಾಲರಿ
## ನಾಣ್ಯ ಸಂಗ್ರಹ
ಲಿಂಡಾ ಬೊಕ್ಕ ರೋಜರ್ ಡೂ 1991 ಡ್ದ್ ದಾನ ಮಲ್ತಿನ ಸಿಲ್ಕ್ ರೋಡ್ ಡ್ದ್ ಪುರಾತನ ನಾಣ್ಯೊಲೆನ ಒಂಜಿ ಪ್ರಮುಖ ಸಂಗ್ರಹೊನು ಈ ಮ್ಯೂಸಿಯಂಡ್ ಉಂಡು. ಈ ಸಂಗ್ರಹೊಡು ಗ್ರೀಕೆರ್ ಡ್ದ್ ಮಂಗೋಲ್ ಸಾಮ್ರಾಜ್ಯೊಗು 1783 ತುಂಡುಲು ಉಂಡು.

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಲಿಯು ಯಾಂಗ್

*ಲಿಯು ಯಾಂಗ್* (ಪುಟ್ಟಿನೆ ಅಕ್ಟೋಬರ್ ೬, ೧೯೭೮) ಆರ್ ಒರ್ತಿ ಚೀನದ ಮಿಲಿಟರಿ ಸಾರಿಗೆ ಪೈಲಟ್ ಬೊಕ್ಕ ತೈಕೊನಾಟ್. ಜೂನ್ ೧೬, ೨೦೧೨ಡ್, ಯಾಂಗ್ ಶೆನ್ಝೌ ೯ ದ ಸಿಬ್ಬಂದಿ ಸದಸ್ಯೆ ಆದ್ ಬಾಹ್ಯಾಕಾಶೊಡು ಸುರುತ ಚೀನದ  ಪೊಣ್ಣು/ಬಾಹ್ಯಾಕಾಶೊಡು ಸುರುತ ಚೀನದ ಪೊಣ್ಣು ಆಯೆರ್.   

## ಜೀವನ ಚರಿತ್ರೆ
ಲಿಯು ಯಾಂಗ್ 1978ಡ್ ಹೆನಾನ್ ಪ್ರಾಂತ್ಯೊದ ಝೆಂಗ್ಝೌಡ್  ಲಿನ್ಝೌ, ಹೆನಾನ್/ ಲಿನ್ಝೌ, ಅನ್ಯಾಂಗ್ ಮೂಲೊದ ಕೆಲಸದ ವರ್ಗೊದ ಕುಟುಂಬೊಡು ಪುಟ್ಟುವೆರ್.    ಅರೆನ ಅಮ್ಮೆ, ಲಿಯು ಶಿಲಿನ್ ( Chinese ) ಝೆಂಗ್ಝೌ ಫಸ್ಟ್ ಫುಡ್ ಮೆಷಿನರಿ ಫ್ಯಾಕ್ಟರಿದ ತಾಂತ್ರಿಕ ವಿಭಾಗೊಡು ಸಹಾಯಕ ಎಂಜಿನಿಯರ್ ಆದಿತ್ತೆರ್, ಬೊಕ್ಕ ಅರೆನ ಅಪ್ಪೆ ನಿಯು ಕ್ಸಿಯುನ್ ( Chinese ) ಝೆಂಗ್ಝೌ ಲೈಟ್ ಆಟೋಮೊಬೈಲ್ ಮ್ಯಾನುಫ್ಯಾಕ್ಚರಿಂಗ್ ಫ್ಯಾಕ್ಟರಿಡ್ ಬೇಲೆ ಮಲ್ತೊಂದಿತ್ತೆರ್.  ಆಲ್ ಕುಟುಂಬೊಡು  ಒಂಜೇ ಒಂಜಿ ಬಾಲೆ ಆದಿತ್ತಲ್.  ಎಲ್ಯ ಪ್ರಾಯೊಡು, ಲಿಯು ಒರಿ ವಕೀಲ್ ಅತ್ತ್ಂಡ ಬಸ್ ಕಂಡಕ್ಟರ್ ಆಯೆರೆ ಬಯಕೆ ಮಲ್ತೆರ್. 

ಲಿಯು ಯಾಂಗ್ 1997ಡ್ ಪಿಎಲ್ಎ ಏರ್ ಫೋರ್ಸ್ ಗ್ ಸೇರ್ದೆರ್ ಬೊಕ್ಕ ಒಂಜಿ ವಿಮಾನ ಘಟಕೊದ ಉಪ ಮುಖ್ಯಸ್ಥೆ ಆಯೆರೆ ದುಂಬು ಪೈಲಟ್ ಆದ್ ಅರ್ಹತೆ ಪಡೆಯೆರ್, ಮೇಜರ್ (ಶ್ರೇಣಿ) ಪಿಎಲ್ಎಎಎಫ್ ಶ್ರೇಣಿನ್ ಪಡೆಯೆರ್. ಚಾಂಗ್ಚುನ್ ಡ್ ಪಿಎಲ್ಎ ಏರ್ ಫೋರ್ಸ್ ಏವಿಯೇಷನ್ ವಿಶ್ವವಿದ್ಯಾಲಯೊಡ್ದ್ ಪದವಿ ಪಡೆಯೆರ್. ಆರ್ ಒರ್ತಿ ಅನುಭವಿ ಪೈಲಟ್ ಆದ್ 1,680 ಗಂಟೆದ ಫ್ಲೈಟ್ ರಾಪಾವುನ ಅನುಭವೊಡು ಉಲ್ಲೆರ್. ರಡ್ಡ್ ವರ್ಷದ ಗಗನಯಾತ್ರಿ ತರಬೇತಿರ್ದ್ ಬೊಕ್ಕ , ಯಾಂಗ್ ಪರೀಕ್ಷೆಡ್ ಎಡ್ಡೆ ಪ್ರದರ್ಶನ ಕೊರ್ತೆರ್ ಬೊಕ್ಕ ವಾಂಗ್ ಯಾಪಿಂಗ್ ಪನ್ಪಿನ ಬೇತೆ ಒರ್ತಿ ಪೊಣ್ಣುನೊಟ್ಟುಗು ಪೀಪಲ್ಸ್ ಲಿಬರೇಶನ್ ಆರ್ಮಿ ಗಗನಯಾತ್ರಿ ಕಾರ್ಪ್ಸ್ (ಪಿಎಲ್ಎಎಸಿ) ಗ್ ಅಭ್ಯರ್ಥಿಯಾದ್ ಆಯ್ಕೆ ಆಯೆರ್. 

ಲಿಯು ಯಾಂಗ್ ಶೆನ್ಝೌ 9 ದ ಸಿಬ್ಬಂದಿಯಾದ್ ಆಯ್ಕೆ ಆಯೆರ್, ಪ್ರಯೋಗಾತ್ಮಕ ಚೀನದ ಬಾಹ್ಯಾಕಾಶ ಕೇಂದ್ರ ಟಿಯಾಂಗೊಂಗ್ 1 ಗ್ ಸುರುತ ಸಿಬ್ಬಂದಿ ಮಿಷನ್, ಜಿಂಗ್ ಹೈಪೆಂಗ್ - ಸುರುತ ಪುನರಾವರ್ತಿತ ಚೀನೀ ಬಾಹ್ಯಾಕಾಶ ಪ್ರಯಾಣಿಕೆ - ಬೊಕ್ಕ ಲಿಯು ವಾಂಗ್ ನಕುಲೆನೊಟ್ಟುಗು. ಸುರುತ ಪೊಣ್ಣು ಬಾಹ್ಯಾಕಾಶ ಪ್ರಯಾಣಿಕೆ, ಗಗನಯಾತ್ರಿ ವ್ಯಾಲೆಂಟಿನಾ ತೆರೆಶ್ಕೋವಾ ಉಡಾವಣೆ ಆಯಿ ಬೊಕ್ಕ 49 ವರ್ಷೊಡ್ದು ಬೊಕ್ಕ ಜೂನ್ 16, 2012 ಡ್ ಈ ಮಿಷನ್ ನ್ ಸುರು ಮಲ್ತೆರ್.  ಶೆನ್ಝೌ ೯ ದ ಮಿಷನ್ ದ ಪೊರ್ತುಡು, ಲಿಯು ಬಾಹ್ಯಾಕಾಶ ವೈದ್ಯಕೀಯೊಡು ಪ್ರಯೋಗೊಲೆನ್ ಮಲ್ತೆರ್. 

ಜೂನ್ ೫, ೨೦೨೨ಡ್, ಲಿಯು ಸುಮಾರ್ ೬ ತಿಂಗೊಲುದ ಮಿಷನ್ ಗ್ ಶೆನ್ಝೌ ೧೪ ಡ್ ಟಿಯಾಂಗೊಂಗ್ ಬಾಹ್ಯಾಕಾಶ ನಿಲ್ದಾಣೊಗು ಪೋಯೆರ್, ಅಯಿಟ್ ಆರ್ ನಿಲ್ದಾಣೊದ ಜೋಡಣೆ ಬೊಕ್ಕ ವಿಸ್ತರಣೆಡ್ ಸಹಾಯ ಮಲ್ತೆರ್.  ಸೆಪ್ಟೆಂಬರ್ ೧, ೨೦೨೨ಡ್, ಲಿಯು ಬಾಹ್ಯಾಕಾಶ ನಡಪುನ ರಡ್ಡನೆ ಚೀನದ ಪೊಣ್ಣು ಆಯೆರ್. 

## ವೈಯಕ್ತಿಕ ಜೀವನ
ಲಿಯು ಯಾಂಗ್ ಜಾಂಗ್ ಹುವಾನ್ ಅರೆನ್ ಮದಿಮೆ ಆಯೆರ್, ಬೊಕ್ಕ ಈ ಜೋಡಿಗ್ ಒರಿ  ಮಗೆ ಬೊಕ್ಕ ಒರ್ತಿ ಮಗಳ್ ಉಲ್ಲೆರ್.     ಅಕ್ಲೆನ ಸುರುತ ಬಾಲೆದ ಪುಟ್ಟುನು ಫೆಬ್ರವರಿ ೨೦೧೫ಡ್ ಘೋಷಣೆ ಮಲ್ತೆರ್. 

ಲಿಯು ಯಾಂಗ್ ಒರ್ತಿ ವಾಕ್ಪಟು ಭಾಷಣದಾರ್, ಒರಿ ಉತ್ಸಾಹಿ ಓದುಗೆ, ಬೊಕ್ಕ ಅಡುಗೆ ಮಲ್ಪುನ ಪ್ರೇಮಿ ಪಂಡ್ದ್ ವರ್ಣನೆ ಮಲ್ತೆರ್. 

* ಬಾಹ್ಯಾಕಾಶೊಡು ಪೊಣ್ಣುಲು
** ವ್ಯಾಲೆಂಟಿನಾ ತೆರೆಶ್ಕೋವಾ
** ಸ್ಯಾಲಿ ರೈಡ್
** ಚೀನೀ ಪೊಣ್ಣುಲು ಬಾಹ್ಯಾಕಾಶೊಡು
*** ವಾಂಗ್ ಯಾಪಿಂಗ್

## ಉಲ್ಲೇಖೊಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಚೀನೀ ಬಿದಿರು

## ಚೀನೀ ಬಿದಿರು

ಬಿದಿರು ಒಂಜಿ ವೈವಿಧ್ಯಮಯ ಗುಂಪುದ ಬಹುಪಾಲು ನಿತ್ಯಹರಿದ್ವರ್ಣದ ಬಹುವಾರ್ಷಿಕ ಪೂ ಬುಡ್ಪುನ ಸಸ್ಯೊಲು. ಉಂದು ಪಂತಿ ಕುಟುಂಬದ ಪೋಸಿಯ ಉಪಕುಟುಂಬ ಬಂಬುಸೊಯಿಡೆನ್ ರೂಪಿಸವುಂಡು. ಬಿದಿರುಡು, ಬೇತೆ ಪಂತಿ ವರ್ಗಲೆಡ್ ಇತ್ತಿಲೆಕನೆ, ಕಾಂಡದ ಇಂಟರ್ನೋಡಲ್ ಪ್ರದೇಶೊಲು ಸಾಮಾನ್ಯವಾದ್ ಟೊಳ್ಳು ಆದುಪ್ಪುಂಡು ಬೊಕ್ಕ ಅಡ್ಡ-ವಿಭಾಗೊಡು ನಾಳೀಯ ಕಟ್ಟುಲು ಡೈಕಾಟ್ಸ್ ಬೊಕ್ಕ ಕೋನಿಫರ್ಸ್ ಡ್ ಇತ್ತಿಲೆಕನೆ ತೊಗಟೆ (ಫ್ಲೋಯೆಮ್) ಬೊಕ್ಕ ಮರ (ಜೈಲೆಮ್) ನಡುಟು ಒಂಜಿ ಸಿಲಿಂಡರಾಕಾರದ ಕ್ಯಾಂಬಿಯಂ ಪದರೊಡು ಇಪ್ಪುನ ಬದಲು ಕಾಂಡದ ಗೋಡೆಲೆಡ್ ಚಿಮ್ಮುಂಡು. ದ್ವಿಕೋಟಿಲೆಡೋನಸ್ ಮರತ ಜೈಲೆಮ್ ಲಾ ಇಜ್ಜಿ. ದ್ವಿತೀಯಕ ಬೆಳವಣಿಗೆದ ಮರತ ಅನುಪಸ್ಥಿತಿಡ್ ಪಾಮ್ ಬೊಕ್ಕ ಮಲ್ಲ ಬಿದಿರುಲೆನ್ ಸೇರಾದ್ ಏಕಕಾಲೊದ ಕಾಂಡೊಲು ಕಮ್ಮಿ ಆವಂದಿನ ಬದಲ್ ಸ್ತಂಭೊಲೆನ ರೂಪೊಡು ಉಪ್ಪುಂಡು.
## ಕೊಯ್ಲು
ಕಟ್ಟಡೊದ ಉದ್ದೇಶೊಗು ಬಳಕೆ ಆಪಿನ ಬಿದಿರುನ್ ಕಲ್ಮ್ಸ್ ಮಸ್ತ್ ಬುಳೆಯಿನಗ ಬೊಕ್ಕ ರಸೊಡು ಸಕ್ಕರೆದ ಮಟ್ಟೊಲು ಕಮ್ಮಿ ಆನಗ ಕೊಯಿಪೊಡು, ದಾಯೆ ಪಂಡ ಹೆಚ್ಚಿನ ಸಕ್ಕರೆದ ಅಂಶೊಲು ಕೀಟೊಲೆನ ಸೋಂಕುದ ಸುಲಭೊನ್ ಬೊಕ್ಕ ದರೊನು ವರ್ಧನೆ ಮಲ್ಪುಂಡು. ಕಾಡ್ ದ ಮರಕುಲೆಗ್ ಹೋಲಿಕೆ ಮಲ್ಪುನಗ, ಬಿದಿರುದ ಜಾತಿಲು ಬೇಗ ಬುಲೆಪುಂಡು. ಮರತ ತೋಟೊಲೆಡ್ದ್ ಕಮ್ಮಿ ಅವಧಿಡ್ ಬಿದಿರುದ ತೋಟೊಲೆನ್ ಸುಲಭವಾದ್ ಕೊಯ್ಯೆರೆ ಸಾಧ್ಯ.
## ಉಪಯೋಗ

ಚೀನಾದಕ್ಲು ಬಿದಿರ್ ನ್ ಬೇತೆ ಬೇತೆ ರೀತಿ ಉಪಯೋಗ ಮಲ್ಪುವೆರ್.
ನಿರ್ಮಾಣ ಬೊಕ್ಕ ಸಾಧನೊಲು: ಎತ್ತರದ ನಿರ್ಮಾಣೊಡು (ಮುಖ್ಯವಾದ್ ಹಾಂಗ್ ಕಾಂಗ್ ಡ್), ಕಟ್ಟಡ ಸಾಮಗ್ರಿಲು, ಬೊಕ್ಕ ಕೃಷಿ ಸಾಧನೊಲೆಡ್ ಬಾಳಿಕೆ ಬರ್ಪಿನ ಸ್ಕ್ಯಾಫೋಲ್ಡಿಂಗ್ ಗ್ ಬಳಕೆ ಆಪುಂಡು.

ದೈನಂದಿನ ಜೀವನ ಬೊಕ್ಕ ಕರಕುಶಲ: ಬಿದಿರು ನೇಯ್ಗೆಡ್ ಬುಟ್ಟಿಲು, ಮ್ಯಾಟ್ ಲು ಬೊಕ್ಕ ಪೀಠೋಪಕರಣೊಲು ಉಪ್ಪುಂಡು. ಸಾಂಪ್ರದಾಯಿಕ ಸಂಗೀತ ವಾದ್ಯೊಲೆನ್ ಬೊಕ್ಕ ಐತಿಹಾಸಿಕವಾದ್ ಶಸ್ತ್ರಾಸ್ತ್ರೊಲೆನ್ ಮಲ್ಪೆರೆಲಾ ಉಂದೆನ್ ಬಳಕೆ ಮಲ್ಪುವೆರ್.

ಆಹಾರ: ಚೀನೀ ಪಾಕಪದ್ಧತಿಡ್ ಬಿದಿರುದ ಚಿಗುರುಲು ಒಂಜಿ ಸಾಮಾನ್ಯ, ಪೌಷ್ಟಿಕ ಪದಾರ್ಥ.

ಬರವು ಬೊಕ್ಕ ಕಲೆ: ಕಾಗದ ವ್ಯಾಪಕವಾದ್ ವ್ಯಾಪಿಸವುನ ದುಂಬು ಪ್ರಾಚೀನ ಚೀನೀ ಸಾಹಿತ್ಯೊನು ಬಿದಿರುದ ಸ್ಲಿಪ್ ಲೆಡ್ ಬರೆಯೊಂದಿತ್ತೆರ್. ಕ್ಯಾಲಿಗ್ರಫಿ ಬೊಕ್ಕ ಚಿತ್ರಕಲೆಡ್ ಬಳಕೆ ಆಪಿನ ಉನ್ನತ ಗುಣಮಟ್ಟದ ಕಾಗದೊಗು ಉಂದು ಒಂಜಿ ಆದ್ಯತೆದ ವಸ್ತು ಆದ್ ಉಂಡು.

ಸಾಂಸ್ಕೃತಿಕ ಸಂಕೇತ: ಉಂದು ವಿನಯ, ಸ್ಥಿತಿಸ್ಥಾಪಕತ್ವ, ಬೊಕ್ಕ ಸಮಗ್ರತೆದಂಚಿನ ಸದ್ಗುಣೊಲೆನ್ ಪ್ರತಿನಿಧಿಸವುಂಡು, ಉಂದೆನ್ "ನಾಲ್ ಜೆಂಟಲ್ಮೆನ್" (ಪ್ಲಮ್, ಆರ್ಕಿಡ್, ಬಿದಿರು, ಕ್ರೈಸಾಂಥೆಮಮ್) ನೊಟ್ಟುಗು ಗುಂಪು ಮಲ್ಪುವೆರ್.

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಚೀನೀ ಕ್ಯಾಲಿಗ್ರಫಿ

## ಚೀನೀ ಕ್ಯಾಲಿಗ್ರಫಿ

ಚೀನೀ ಕ್ಯಾಲಿಗ್ರಫಿ ಪಂಡ ಚೀನೀ ಅಕ್ಷರೊಲೆನ್ ಒಂಜಿ ಕಲೆತ ರೂಪೊಡು ಬರೆಪುನವು, ದೃಶ್ಯ ಕಲೆ ಬೊಕ್ಕ ಅಯಿಕ್ಲೆನ ಸಾಹಿತ್ಯಿಕ ಅರ್ಥೊದ ವ್ಯಾಖ್ಯಾನೊನು ಒಟ್ಟು ಸೇರಾವುನವು. ಈ ರೀತಿದ ಅಭಿವ್ಯಕ್ತಿನ್ ಚೀನಾಡ್ ವ್ಯಾಪಕವಾದ್ ಅಭ್ಯಾಸ ಮಲ್ತೊಂದು ಬೈದೆರ್ ಬೊಕ್ಕ ಸಾಮಾನ್ಯವಾದ್ ಪೂರ್ವ ಏಷ್ಯಾಡ್ ಮಸ್ತ್ ಗೌರವೊಡು ನಡತೊಂದು ಬೈದೆರ್.
## ವಿಶೇಶತೆ
ಚೀನಾಡ್, ಕ್ಯಾಲಿಗ್ರಫಿನ್ shūfǎ ಅತ್ತ್ಂಡ fǎshū ಪಂಡ್ದ್ ಲೆಪ್ಪುವೆರ್ ಅಕ್ಷರಶಃ 'ಬರವುದ ಮಾರ್ಗ/ವಿಧಾನ/ನಿಯಮ'; ಜಪಾನ್ ಡ್ ಶೋಡೊ ('ಬರವುದ ಮಾರ್ಗ/ತತ್ವ'); ಬೊಕ್ಕ ಕೊರಿಯಾಡ್ ಸೆಯೊಯೆ ವಿಯೆಟ್ನಾಂ ಡ್ ಥ್ ಫಾಪ್ ('ಕೈಬರವುದ ಕಲೆ') ಪಂಡ್ ದ್ ಲೆಪ್ಪುವೆರ್.
ಚೀನೀ ಕ್ಯಾಲಿಗ್ರಫಿನ್ ಅಯಿತ ಸೌಂದರ್ಯದ ಗುಣಮಟ್ಟೊಗು ಮಾತ್ರ ಅತ್ತಂದೆ ಜಾಸ್ತಿ ಮೆಚ್ಚುಗೆ ಮಲ್ಪುನವು ಒಂಜಿ ಮಲ್ಲ ಸಂಪ್ರದಾಯೊಗು ಉಂಡು. ಇನಿ ಉಂದು ಒಂಜಿ ಕಲೆ ಪಂಡ್ದ್ ಪರಿಗಣಿಸವೆರ್ ಉಂದೆನ್ ಅಭ್ಯಾಸ ಮಲ್ಪುನ ದೇಶೊಲೆಡ್. ಚೀನೀ ಕ್ಯಾಲಿಗ್ರಫಿ ಬರವುದ ವಿಧಾನೊಲೆನ್ ಮಾತ್ರ ಅತ್ತ್ ಒರಿನ ಸ್ವಭಾವೊನು ಬುಲೆಪಾವುನ ಮಿತ್ತ್ ಲಾ ಕೇಂದ್ರೀಕರಿಸವುಂಡು ಬೊಕ್ಕ ಒಂಜಿ ಅನ್ವೇಷಣೆದ ರೂಪೊಡು ಕಲ್ಪಾವುಂಡು.
ಚೀನೀ ಕ್ಯಾಲಿಗ್ರಫಿ ದುಂಬು ಚೀನಾ, ತೈವಾನ್, ಜಪಾನ್, ಕೊರಿಯಾ, ವಿಯೆಟ್ನಾಂ ಬೊಕ್ಕ ಹಾಂಗ್ ಕಾಂಗ್ ಡ್ ಜನಪ್ರಿಯ ಆದಿತ್ತ್ಂಡ್. ತೈವಾನ್ ಡ್, ವಿದ್ಯಾರ್ಥಿಲೆಗ್ ಪ್ರಾಥಮಿಕ ಶಾಲೆಡ್ದ್ ಸುರು ಮಲ್ತ್ ಜೂನಿಯರ್ ಹೈಸ್ಕೂಲ್ ಮುಟ್ಟ ಕನಿಷ್ಠ ೧೯೮೦ ಮುಟ್ಟ ವಾರೊಡ್ ಒಂಜಿ ಸರ್ತಿ ಚೀನೀ ಕ್ಯಾಲಿಗ್ರಫಿ ಬರೆಯೆರೆ ಕೋರಿಕೆ ಮಲ್ತೆರ್.
## ಚೀನೀ ಲಿಪಿ ಶೈಲಿಲು
ಒರಾಕಲ್ ಮೂಳೆ ಲಿಪಿ ಪಂಡ ಪ್ರಾಣಿಲೆನ ಮೂಳೆಲೆಡ್ ಬರೆಪಿನ ಚೀನೀ ಅಕ್ಷರೊಲೆನ ಪಿರಾಕ್ ದ ರೂಪ. ಒರಾಕಲ್ ಮೂಳೆಲೆಡ್ ಬರೆಯಿನವು—ಪ್ರಾಣಿ ಮೂಳೆಲು ಅತ್ತ್ಂಡ ಆಮೆ ಪ್ಲಾಸ್ಟ್ರೊನ್—ಉಂದು ಚೀನೀ ಬರವುದ ಸುರುತ ರೂಪ.
## ಚೀನೀ ಕಂಚಿದ ಶಾಸನೊಲು
ಚೀನಾದ ಕಂಚಿದ ಶಾಸನೊಲು ಸಾಮಾನ್ಯವಾದ್ ಚೀನೀ ಆಚರಣೆದ ಕಂಚಿದ ಮಿತ್ತ್ ಬರೆಯೊಂದಿತ್ತೆರ್. ಈ ಚೀನೀ ಆಚರಣೆದ ಕಂಚಿಲೆಡ್ ಡಿಂಗ್ (鼎), ದುಯಿ (敦), ಗು (觚), ಗುವಾಂಗ್ (觥), ಗುಯಿ (簋), ಹು (壺), ಜಿಯಾ (斝), ಜೂ (爵), ಯಿ (匜), ಯು (卣), ಜುನ್ (尊), ಬೊಕ್ಕ ಯಿ (彝) ಉಂಡು. ಬೇತೆ ಬೇತೆ ಕಾಲೊಡು ಶಾಸನೊದ ಬೇತೆ ಬೇತೆ ವಿಧಾನೊಲೆನ್ ಬಳಕೆ ಮಲ್ತೆರ್. ಶಾಂಗ್ ಕಂಚಿದ ಶಾಸನೊಲು ಅವು ತೋಜುನ ಉಪಕರಣೊಲೆನ ಒಂಜೇ ಸಮಯೊಡು ಬಹುತೇಕ ಮಾತಾ ಪಾಡ್ದ್ ಇತ್ತ್ಂಡ್. ಪಾಶ್ಚಾತ್ಯ ಝೌ, ವಸಂತ ಬೊಕ್ಕ ಶರತ್ಕಾಲದ ಕಾಲೊದಂಚಿನ ನನೊಂಜಿ ರಾಜವಂಶೊಲೆಡ್, ಕಂಚಿನ್ ಪಾಡ್ನ ಬುಕ್ಕೊ ಶಾಸನೊಲೆನ್ ಕೆತ್ತೊಂದಿತ್ತೆರ್. ಕಂಚಿನ ಶಾಸನೊಲು ಚೀನೀ ಲಿಪಿ ಕುಟುಂಬೊಡು ಸುರುತ ಲಿಪಿಲೆಡ್ ಒಂಜಿ, ಉಂದೆಕ್ ದುಂಬು ಒರಾಕಲ್ ಬೋನ್ ಲಿಪಿ ಉಂಡು
## ಸೀಲ್ ಲಿಪಿ
ಸೀಲ್ ಲಿಪಿ ಪಂಡ ಚೀನೀ ಅಕ್ಷರೊಲೆನ್ ಬರೆಯೆರೆ ಒಂಜಿ ಪ್ರಾಚೀನ ಶೈಲಿ ಉಂದು ಕ್ರಿಸ್ತಪೂರ್ವ ೧ನೇ ಸಹಸ್ರಮಾನೊದ ಉತ್ತರಾರ್ಧೊಡು ಸಾಮಾನ್ಯವಾದಿತ್ತ್ಂಡ್. ಉಂದು ಝೌ ರಾಜವಂಶದ ಲಿಪಿಡ್ದ್ ಜೈವಿಕವಾದ್ ವಿಕಸನ ಆಂಡ್. ಸೀಲ್ ಲಿಪಿತ ಕ್ವಿನ್ ರೂಪಾಂತರೊ ಕಡೆಕ್ ಮಾನದಂಡ ಆಂಡ್, ಬೊಕ್ಕ ಕ್ವಿನ್ ರಾಜವಂಶೊದ ಪೊರ್ತುಡು ಚೀನಾದ ಮಾತಾ ಭಾಗೊಲೆಗ್ ಔಪಚಾರಿಕ ಲಿಪಿಯಾದ್ ಅಳವಡಿಸಯೆರ್.
## ಕ್ಲೆರಿಕಲ್ ಲಿಪಿ
ಕ್ಲೆರಿಕಲ್ ಲಿಪಿ ಪಂಡ ಚೀನೀ ಕ್ಯಾಲಿಗ್ರಫಿದ ಒಂಜಿ ಪುರಾತನ ಶೈಲಿ. ಹಾನ್ ರಾಜವಂಶದ ಕಾಲೊಡು ಕ್ಲೆರಿಕಲ್ ಲಿಪಿನ್ ಸುರುಕು ಬಳಕೆ ಮಲ್ತೆರ್ ಬೊಕ್ಕ ಉಂದು ಇತ್ತೆದ ಕಾಲೊಗುಲಾ ಉಂಡು.
## ಸಾಮಾನ್ಯ ಲಿಪಿ
ನಿಯಮಿತ ಲಿಪಿ  ಚೀನೀ ಲಿಪಿ ಶೈಲಿಲೆಡ್ ಪೊಸತಾಯಿನವು. ಹಾನ್ ಬೊಕ್ಕ ವೀ ರಾಜವಂಶೊಲೆನ ನಡುಟು ನಿಯಮಿತ ಲಿಪಿ ಸುರುಕು ಅಸ್ತಿತ್ವೊಗು ಬತ್ತ್ಂಡ್, ಬೊಕ್ಕ ದುಂಬುಗು ಸಾಮಾನ್ಯವಾದ್ ಬಳಕೆ ಆವೊಂದಿಜ್ಜಿ. 
## ಅರೆ-ಕರ್ಸಿವ್ ಲಿಪಿ
ಅರೆ-ಕರ್ಸಿವ್ ಲಿಪಿ ಚೀನೀ ಅಕ್ಷರೊಲೆನ ಒಂಜಿ ಕರ್ಸಿವ್ ಶೈಲಿ. ಉಂದು ಕರ್ಸಿವ್ ದಲೆಕ ಸಂಕ್ಷಿಪ್ತವಾದ್ ಇಜ್ಜಿನ್ದ್ ಕಾರಣ, ಸಾಮಾನ್ಯ ಲಿಪಿನ್ ಓದೆರೆ ಸಾಧ್ಯ ಆಪಿನ ಹೆಚ್ಚಿನ ಜನಕುಲು ಅರೆ-ಕರ್ಸಿವ್ ನ್ ಓದೆರೆ ಸಾಧ್ಯ ಆಪುಂಡು. ಉಂದು ಮಸ್ತ್ ಉಪಯುಕ್ತ ಬೊಕ್ಕ ಕಲಾತ್ಮಕವಾಯಿನವು.

ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಭಿಕೈಜಿ ಕಾಮ

## ಭಿಕೈಜಿ ಕಾಮ

ಭೀಖೈಜಿ ರುಸ್ತಮ್ ಕಾಮಾ (24 ಸೆಪ್ಟೆಂಬರ್ 1861 - 13 ಆಗಸ್ಟ್ 1936) ಅತ್ತಂದೆ ಮೇಡಮ್ ಕಾಮಾ, ಭಾರತೀಯ ಸ್ವಾತಂತ್ರ್ಯ ಚಳುವಳಿಡ್ ಪ್ರಮುಖ ವ್ಯಕ್ತಿಲೆಡ್ ಒರಿಯೆ ಆದಿತ್ತೆರ್. ಆರ್ ಆಗಸ್ಟ್ ೨೨, ೧೯೦೭ಡ್ ಸ್ವತಂತ್ರ ಭಾರತದ ಧ್ವಜೊದ ಸುರುತ ಆವೃತ್ತಿಲೆಡ್ ಒಂಜಿನ್ ತಯಾರ್ ಮಲ್ತೆರ್ ಬೊಕ್ಕ ಆರ್ ಅಂತರರಾಷ್ಟ್ರೀಯಡು ಭಾರತೀಯ ಧ್ವಜೊನು ಏರ್ಪಾಡ್ ಮಲ್ತಿನ ಸುರುತ ವ್ಯಕ್ತಿ ಆಯೆರ್ ಸ್ಟಟ್ಗಾರ್ಟ್ ಡ್ ಸಮಾಜವಾದಿ ಸಮ್ಮೇಳನದ ಸಮಯೊಡು.
## ಬಾಲ್ಯ,ಕಲ್ಪಾಟಿಕೆ
ಭೀಕೈಜಿ ಕಾಮ ಬೊಂಬಾಯಿಡ್ (ಇತ್ತೆದ ಮುಂಬೈ) ಒಂಜಿ ಮಲ್ಲ, ಶ್ರೀಮಂತ ಪಾರ್ಸಿ ಜೊರಾಸ್ಟ್ರಿಯನ್ ಕುಟುಂಬೊಡು ಪುಟ್ಟುವೆರ್. ಅಲೆನ ಅಪ್ಪೆ ಅಮ್ಮೆರ್, ಸೊರಬ್ಜಿ ಫ್ರಾಮ್ಜಿ ಪಟೇಲ್ ಬೊಕ್ಕ ಜೈಜಿಬಾಯಿ ಸೊರಬ್ಜಿ ಪಟೇಲ್, ನಗರೊಡು ಪುದರ್ ಪೋಯಿನಕುಲು, ಅಲ್ಪ ಅಲೆನ ಅಪ್ಪೆ ಸೊರಬ್ಜಿ- ತರಬೇತಿಡ್ ಒರಿ ವಕೀಲ್ ಬೊಕ್ಕ ವೃತ್ತಿಡ್ ಒರಿ ವ್ಯಾಪಾರಿ-ಪಾರ್ಸಿ ಸಮುದಾಯೊದ ಒರಿ ಪ್ರಭಾವಿ ಸದಸ್ಯೆ ಆದಿತ್ತೆರ್.
ಆ ಕಾಲೊದ ಮಸ್ತ್ ಪಾರ್ಸಿ ಪೊಣ್ಣುಲೆನಲೆಕನೆ, ಭೀಖೈಜಿ ಅಲೆಕ್ಸಾಂಡ್ರಾ ಬಾಲೆಲೆನ ಇಂಗ್ಲಿಷ್ ಸಂಸ್ಥೆಗ್ ಪೋಯೆರ್. ಭಿಖೈಜಿ ಮಾತಾ ಲೆಕ್ಕೊಡು ಒರಿ ಶ್ರದ್ಧೆದ, ಶಿಸ್ತುದ ಬಾಲೆ ಆದಿತ್ತೆರ್.ಅರೆಗ್ ಕ್ರಿಕೆಟ್ ಡ್ ಲಾ ಮಲ್ಲ ಮಟ್ಟೊದ ಶ್ರೇಷ್ಠತೆ ಇತ್ತ್ಂಡ್.
## ವೈವಾಹಿಕ ಜೀವನ ಬೊಕ್ಕ ವೃತ್ತಿ

೧೮೮೫ ಆಗಸ್ಟ್ ೩ ತಾರೀಕ್ ಗ್ ಬೊಂಬಾಯಿಡ್, ಕೆ.ಆರ್.ಕಾಮಾನ ಮಗೆ ಆಯಿನ ರುಸ್ತೋಮ್ಜಿ ಕಾಮಾನ್ ಮದಿಮೆ ಆಯೆರ್. ಅರೆನ ಕಂಡನಿ ಒರಿ ಶ್ರೀಮಂತ, ಬ್ರಿಟಿಷ್ ಪರ ವಕೀಲೆರ್, ರಾಜಕೀಯೊಗು ಪ್ರವೇಶ ಮಲ್ಪೆರೆ ಬಯಕೆ ಮಲ್ತೆರ್. ಉಂದು ಒಂಜಿ ಸಮ್ಮತ ಅತ್ತ್ಂಡ ಸುಖದ ಮದಿಮೆ ಅತ್ತ್.ಬೊಕ್ಕ ಭೀಖೈಜಿ ತನ್ನ ಸಮಯ ಬೊಕ್ಕ ಶಕ್ತಿನ್ ಲೋಕೋಪಕಾರಿ ಚಟುವಟಿಕೆಲೆಡ್ ಬೊಕ್ಕ ಸಾಮಾಜಿಕ ಕೆಲಸೊಲೆಡ್ ಕಳೆಯೆರ್.
## ಕ್ರಿಯಾಶೀಲತೆ

ಅಕ್ಟೋಬರ್ ೧೮೯೬ಡ್, ಬಾಂಬೆ ಪ್ರೆಸಿಡೆನ್ಸಿಗ್ ಸುರುಕು ಬರ ಬತ್ತ್ಂಡ್, ಬೊಕ್ಕ ಒಂತೆ ಸಮಯೊಡ್ದು ಬೊಕ್ಕ ಬುಬೊನಿಕ್ ಪ್ಲೇಗ್ ಬತ್ತ್ಂಡ್. ಗ್ರಾಂಟ್ ಮೆಡಿಕಲ್ ಕಾಲೇಜಿಡ್ದ್ ಬೇಲೆ ಮಲ್ಪುನ ನರ್ಸ್ ಲೆನ ಮಸ್ತ್ ತಂಡೊಲೆಡ್ ಒಂಜಿ ತಂಡೊಗು ಕಾಮಾ ಸೇರ್ದೆರ್, ಅಯಿಟ್ ಕಷ್ಟೊಗು ಗುರಿಯಾಯಿನಕ್ಲೆಗ್ ಆರೈಕೆನ್ ಒದಗಾವುನ ಪ್ರಯತ್ನೊಡು, ಬೊಕ್ಕ ಆರೋಗ್ಯವಂತೆರೆಗ್ ಲಸಿಕೆ ಪಾಡುನ ಪ್ರಯತ್ನೊಡು. ಕಾಮಾ ನನೊಂಜಿ ಸರ್ತಿ ಪ್ಲೇಗ್ ಗ್ ಒಳಗಾಯೆರ್ ಆಂಡ ಬದುಕುದು ಉಪ್ಪುವೆರ್. ಅಲೆಗ್ ಮಸ್ತ್ ದುರ್ಬಲ ಆಯಿನೆಡ್ದಾವರ, ಅಲೆನ್ 1902ಡ್ ವೈದ್ಯಕೀಯ ಆರೈಕೆಗ್ ಬ್ರಿಟನ್ ಗ್ ಕಡಪುಡುವೆರ್.
## ಗಡಿಪಾರ್ ಬೊಕ್ಕ ಸಾವು
ಕಾಮಾ 1935 ಮುಟ್ಟ ಯುರೋಪ್ ಡ್ ಗಡಿಪಾರ್ ಡ್ ಉಂತುದು, ಆ ವರ್ಷದ ಸುರುಟು ಸ್ಟ್ರೋಕ್ ಡ್ದ್ ಗಂಭೀರವಾದ್ ಅಸ್ವಸ್ಥತೆ ಬೊಕ್ಕ ಪಾರ್ಶ್ವವಾಯು ಆಯಿನೆಡ್ದಾವರ, ಸರ್ ಕೊವಾಸ್ಜಿ ಜಹಾಂಗೀರ್ ಮೂಲಕ ಬ್ರಿಟಿಷ್ ಸರ್ಕಾರೊಗು ಅರ್ಜಿ ಸಲ್ಲಿಸಯೆರ್.ಜಹಾಂಗೀರ್ ನ ಒಟ್ಟುಗು, ಆರ್ ನವೆಂಬರ್ ೧೯೩೫ಡ್ ಬಾಂಬೆಗ್ ಬತ್ತೆರ್ ಬೊಕ್ಕ ಒಂಜಿ ತಿಂಗೊಲುಡ್ದ್ ಬೊಕ್ಕ, ೭೪ ವರ್ಸೊದ ಪ್ರಾಯೊಡು, ೧೩ ಆಗಸ್ಟ್ ೧೯೩೬ಡ್ ಪಾರ್ಸಿ ಜನರಲ್ ಆಸ್ಪತ್ರೆಡ್ ತೀರ್ದ್ ಪೋಯೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಯುವಾನ್ಮಿಂಗ್ಯುವಾನ್

## ಯುವಾನ್ಮಿಂಗ್ಯುವಾನ್(ಪಿರಾಕ್ದ ಬೇಸಿಗೆದ ಅರಮನೆ)

ಓಲ್ಡ್ ಸಮ್ಮರ್ ಪ್ಯಾಲೇಸ್, ಯುವಾನ್ಮಿಂಗ್ಯುವಾನ್ ಅತ್ತ್ಂಡ ಯುವಾನ್ಮಿಂಗ್ಯುವಾನ್ ಪಾರ್ಕ್ ಪಂಡ್ದ್ ಲೆಪ್ಪುವೆರ್. ಉಂದೆನ್ ಮೂಲತಃ ಇಂಪೀರಿಯಲ್ ಗಾರ್ಡನ್ಸ್ ಪಂಡ್ದ್ ಲೆಪ್ಪುವೆರ್ ಬೊಕ್ಕ ಕೆಲವೊಂಜಿ ಸರ್ತಿ ವಿಂಟರ್ ಪ್ಯಾಲೇಸ್ ಪಂಡ್ದ್ ಲೆಪ್ಪುವೆರ್, ಇತ್ತೆದ ಹೈಡಿಯನ್ ಜಿಲ್ಲೆಡ್ ಚೀನಾದ ಬೀಜಿಂಗ್ ಡ್ ಉಪ್ಪುನ ಅರಮನೆಲು ಬೊಕ್ಕ ಉದ್ಯಾನೊಲೆನ ಸಂಕೀರ್ಣ ಆದುಂಡು. ಉಂದು ಬೀಜಿಂಗ್ ದ ದುಂಬುದ ಇಂಪೀರಿಯಲ್ ಸಿಟಿ ವಿಭಾಗೊದ ಗೋಡೆಲೆಡ್ದ್ ವಾಯುವ್ಯೊಗು 8 ಕಿಲೋಮೀಟರ್ (5 ಮೈಲ್) ದೂರೊಡು ಉಂಡು. ಚೀನೀ ಸಾಮ್ರಾಜ್ಯಶಾಹಿ ಉದ್ಯಾನ ಬೊಕ್ಕ ಅರಮನೆದ ವಿನ್ಯಾಸೊದ ಗರಿಷ್ಠ ಬೇಲೆ ಪಂಡ್ದ್ ವ್ಯಾಪಕವಾದ್ ಗ್ರಹಿಸಲ್ಪಟ್ಟಿನ, ಓಲ್ಡ್ ಸಮ್ಮರ್ ಪ್ಯಾಲೇಸ್ ಉದ್ಯಾನೊಲೆನ ವ್ಯಾಪಕ ಸಂಗ್ರಹೊಗು, ಅಯಿತ ಕಟ್ಟಡ ವಾಸ್ತುಶಿಲ್ಪೊಗು ಬೊಕ್ಕ ಅಸಂಖ್ಯಾತ ಕಲೆ ಬೊಕ್ಕ ಐತಿಹಾಸಿಕ ನಿಧಿಲೆಗ್ ಪುದರ್ ಪೋತುಂಡು. ೧೮ನೆ ಬೊಕ್ಕ ೧೯ನೆ ಶತಮಾನೊದ ಸುರುಟು ನಿರ್ಮಾಣ ಆಯಿನ, ಓಲ್ಡ್ ಸಮ್ಮರ್ ಪ್ಯಾಲೇಸ್ ಕ್ವಿಂಗ್ ರಾಜವಂಶೊದ ಕ್ವಿಯಾನ್ಲಾಂಗ್ ಚಕ್ರವರ್ತಿ ಬೊಕ್ಕ ಅರೆನ ಉತ್ತರಾಧಿಕಾರಿಲೆನ ಪ್ರಮುಖ ಸಾಮ್ರಾಜ್ಯಶಾಹಿ ನಿವಾಸ ಆದಿತ್ತ್ಂಡ್, ಬೊಕ್ಕ ಅಲ್ಪ ಅಕುಲು ರಾಜ್ಯ ವ್ಯವಹಾರೊಲೆನ್ ನಡಪಾವೊಂದಿತ್ತೆರ್; ನಿಷೇಧಿತ ನಗರೊನು ಔಪಚಾರಿಕ ಸಮಾರಂಭೊಲೆಗ್ ಬಳಕೆ ಮಲ್ತೆರ್. ಬ್ರಿಟಿಷ್ ಸೈನ್ಯೊಲೆನ ಚಾಪ್ಲಿನ್ ಸ್ಟುವರ್ಟ್ ಮೆಕ್ ಗೀ ನ ಪ್ರಕಾರ, ಉದ್ಯಾನವನೊನು ಅಯಿತ ಉನ್ನತ ಕಾಲೊಡು "ಉದ್ಯಾನೊಲೆನ ಉದ್ಯಾನೊಲು" ಪಂಡ್ದ್ ಲೆಪ್ಪುವೆರ್.
ರಡ್ಡನೆ ಅಫೀಮ್ ಯುದ್ಧೊದ ಪೊರ್ತುಡು, ಫ್ರೆಂಚ್ ಬೊಕ್ಕ ಬ್ರಿಟಿಷ್ ಸೈನಿಕೆರ್ ೬ ಅಕ್ಟೋಬರ್ ೧೮೬೦ಡ್ ಅರಮನೆನ್ ಸೆರೆಪತ್ಯೆರ್, ದುಂಬುದ ಕೆಲವು ದಿನೊಟು ಸಾಮ್ರಾಜ್ಯಶಾಹಿ ಸಂಗ್ರಹೊಲೆನ್ ಲೂಟಿ ಮಲ್ತೆರ್ ಬೊಕ್ಕ ನಾಶ ಮಲ್ತೆರ್. ಒಂಜಿ ಆಂಗ್ಲೊ-ಫ್ರೆಂಚ್ ನಿಯೋಗೊನು ಕ್ವಿಂಗ್ ಸರ್ಕಾರ ಜೈಲುಗು ಪಾಡ್ದ್ಂಡ್ ಪನ್ಪಿನ ಸುದ್ದಿ ಬನ್ನಗ, ೧೯ ನಿಯೋಗದ ಸದಸ್ಯೆರೆಗ್ ಮರಣದಂಡನೆ ಕೊರ್ತೆರ್, ಬ್ರಿಟಿಷ್ ಅರ್ಥ್, ಎಲ್ಗಿನ್ ಹೈಯರ್ ಆಯುಕ್ತೆರ್ ಚೀನಾಗ್ ಪೋಯೆರ್, ಅಕ್ಟೋಬರ್ ೧೮ ತಾರೀಕ್ ಗ್ ಅರಮನೆನ್ ಪೂರ್ತಿ ನಾಶ ಮಲ್ಪೆರೆ ಆದೇಶ ಕೊರ್ದು ಪ್ರತೀಕಾರ ಕೊರ್ತೆರ್, ಅಯಿನ್ ಅರೆನ ಆಜ್ಞೆಡ್ ಸೈನಿಕೆರ್ ಮಲ್ತೆರ್. ಅರಮನೆ ಮಸ್ತ್ ಮಲ್ಲೆ ಆದಿತ್ತ್ಂಡ್ - ೩.೫ ಚದರ ಕಿಲೋಮೀಟರ್ (೮೬೦ ಎಕ್ರೆ) ಡ್ದ್ ಜಾಸ್ತಿ ಜಾಗೊನು ಆವರಿಸೊಂದಿತ್ತ್ಂಡ್ - ಅಯಿನ್ ನಾಶ ಮಲ್ಪೆರೆ ೪,೦೦೦ ಜನಕುಲು ಬೊಕ್ಕ ಮೂಜಿ ದಿನೊಕುಲು ಬೋಡಾಂಡ್. ಮಸ್ತ್ ಸೊಬಗುದ ಶಿಲ್ಪೊಲು - ಪಿಂಗಾರದ ಕಲೆ, ರೇಷ್ಮೆ, ಜಾಲ್ ವಸ್ತ್ರೊಲು, ವಿಸ್ತಾರವಾದ್ ಮಲ್ತಿನ ಜವಳಿಲು, ಚಿನ್ನದ ವಸ್ತುಲು ಬೊಕ್ಕ ಹೆಚ್ಚಿನವುಲು - ಲೂಟಿ ಆಯಿನವು, ಯುನೆಸ್ಕೋದ ಪ್ರಕಾರ, ಇತ್ತೆ ಜಗತ್ತ್ ದ 47 ವಸ್ತುಸಂಗ್ರಹಾಲಯೊಲೆಡ್ ಉಂಡು

ಓಲ್ಡ್ ಸಮ್ಮರ್ ಪ್ಯಾಲೇಸ್ ಡ್ ಇಂಪೀರಿಯಲ್ ಗಾರ್ಡನ್ಸ್ ಮೂಜಿ ಗಾರ್ಡನ್ ಲೆಡ್ದ್ ಮಲ್ಪುನವು: 

ಗಾರ್ಡನ್ ಆಫ್ ಪರ್ಫೆಕ್ಟ್ ಬ್ರೈಟ್ನೆಸ್ ( ಯುವಾನ್ಮಿಂಗ್ ಯುವಾನ್) 
ಗಾರ್ಡನ್ ಆಫ್ ಎಟರ್ನಲ್ ಸ್ಪ್ರಿಂಗ್ ( ಚಾಂಗ್ಚುನ್ ಯುವಾನ್) 
ಗಾರ್ಡನ್ ಆಫ್ ಎಲಿಗಂಟ್ ಸ್ಪ್ರಿಂಗ್ (Qǐchūn Yuan)

ಒಟ್ಟುಗು, ಅವು 3.5 ಚದರ ಕಿಲೋಮೀಟರ್ (860 ಎಕರೆ) (2.2 ಮೈಲ್) ದ ಪ್ರದೇಶೊನು ಆವರಿಸೊಂದಿತ್ತ್ಂಡ್, ಉಂದು ನಿಷೇಧಿತ ನಗರೊದ ಮೈದಾನೊದ ಗಾತ್ರೊಡ್ದ್ ಸುಮಾರ್ ಐನ್ ಬಾರಿ ಬೊಕ್ಕ ವ್ಯಾಟಿಕನ್ ನಗರೊದ ಗಾತ್ರೊಡ್ದ್ ಎಂಟು ಬಾರಿ ಮಲ್ಲೆ. ಸಭಾಂಗಣೊಲು, ಮಂಟಪೊಲು, ದೇವಸ್ಥಾನೊಲು, ಗ್ಯಾಲರಿಲು, ಉದ್ಯಾನೊಲು, ಕೆರೆಕುಲು ಬೊಕ್ಕ ಸೇತುವೆಲೆನಂಚಿನ ನೂದೆಡ್ದ್ ಜಾಸ್ತಿ ರಚನೆಲು ಮೈದಾನೊಡು ಉಂತುದು ಇತ್ತ್ಂಡ್.
ಅತ್ತಂದೆ, ಚೀನೀ ಕಲಾಕೃತಿಲೆನ ಬೊಕ್ಕ ಪ್ರಾಚೀನ ವಸ್ತುಲೆನ ನೂದೆಡ್ದ್ ಜಾಸ್ತಿ ಉದಾರ್ಮೆಲೆನ್ ಸಭಾಂಗಣೊಲೆಡ್ ಸಂಗ್ರಹ ಮಲ್ತೆರ್, ಒಟ್ಟುಗು ಸಾಹಿತ್ಯಿಕ ಕೃತಿಲೆನ ಬೊಕ್ಕ ಸಂಕಲನೊಲೆನ ಅನನ್ಯ ಪ್ರತಿಲೆನ್ ದೀದ್ ಇತ್ತೆರ್. ದಕ್ಷಿಣ ಚೀನಾದ ಕೆಲವು ಪ್ರಸಿದ್ಧ ಭೂದೃಶ್ಯೊಲೆನ್ ಇಂಪೀರಿಯಲ್ ಗಾರ್ಡನ್ಸ್ ಡ್ ಪುನರುತ್ಪಾದನೆ ಮಲ್ತೆರ್.
## ಭೂ ಪ್ರದೇಶ
ಜೇಡ್ ಸ್ಪ್ರಿಂಗ್ ಹಿಲ್ ದ ಎದುರುಡು, ಶುದ್ಧ ನೀರ್ಡ್ ಸಮೃದ್ಧವಾದ್ ಉಪ್ಪುನ ಜಾಗೆಡ್ ಅರಮನೆನ್ ನಿರ್ಮಾಣ ಮಲ್ತೆರ್. ಈ ಪ್ರದೇಶ ಅಯಿತ ಪೊರ್ಲುದ ಭೂದೃಶ್ಯೊಗು ಪುದರ್ ಪೋತುಂಡು. ಯುವಾನ್ ರಾಜವಂಶದ ಆಳ್ವಿಕೆಡ್ 13ನೆ ಶತಮಾನೊಡ್ದ್ ಸುರು ಆದ್ ಗ್ರಾಮೀಣ ಇಲ್ಲ್ ಲೆನ್ ಈ ಜಾಗೆಡ್ ನಿರ್ಮಾಣ ಮಲ್ತೆರ್, ಬೊಕ್ಕ 16ನೆ ಶತಮಾನೊಡು ಮಿಂಗ್ ರಾಜವಂಶದ ಲಿ ವೀ ಈ ಜಾಗೆಡ್ ಕ್ವಿಂಗ್ಹುವಾ ಯುವಾನ್ ಎಸ್ಟೇಟ್ ನ್ ನಿರ್ಮಾಣ ಮಲ್ತೆರ್.
## ಗ್ಯಾಲರಿ

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಲೇಶನ್ ದೈತ್ಯ ಬುದ್ಧ

## ಲೇಶನ್ ದೈತ್ಯ ಬುದ್ಧ

ಲೆಶನ್ ದೈತ್ಯ ಬುದ್ಧ ಪಂಡ 71 ಮೀಟರ್ (233 ಅಡಿ) ಎತ್ತರದ ಕಲ್ಲ್ ದ ಪ್ರತಿಮೆ, ಉಂದೆನ್ 713 ಬೊಕ್ಕ 803 ದ ನಡುಟು ನಿರ್ಮಾಣ ಮಲ್ತೆರ್. ಚೀನಾದ ಸಿಚುವಾನ್ ಪ್ರಾಂತ್ಯದ ದಕ್ಷಿಣ ಭಾಗೊಡು ಮಿನ್ ನದಿ ಬೊಕ್ಕ ದಾಡು ನದಿ ಸಂಗಮೊಡು, ಲೆಶಾನ್ ನಗರೊದ ಸಮೀಪೊಡು ಉಪ್ಪುನ ಕ್ರೆಟೇಷಿಯಸ್ ಕೆಂಪು ಹಾಸಿಗೆದ ಮರಳುಕಲ್ಲುಲೆನ ಬಂಡೆದ ಮುಖೊಡ್ದ್ ಉಂದು ಕೆತ್ತೆದ್ ಉಂಡು. ಕಲ್ಲ್ ದ ಶಿಲ್ಪ ಎಮೆಯಿ ಪರ್ವತೊಗು ಎದುರು ಉಂಡು, ನದಿಲು ಅಯಿತ ಪಾದದ ತಿರ್ತ್ ಬರ್ಪುಂಡು. ಉಂದು ಜಗತ್ತ್ ದ ಅತಿ ಮಲ್ಲ ಬೊಕ್ಕ ಎತ್ತರದ ಕಲ್ಲ್ ದ ಬುದ್ಧನ ಪ್ರತಿಮೆ ಬೊಕ್ಕ ಉಂದು ಜಗತ್ತ್ ದ ಅತಿ ಎತ್ತರದ ಪೂರ್ವ-ಆಧುನಿಕ ಪ್ರತಿಮೆ. ಉಂದು ವುಯೋ ದೇವಸ್ಥಾನೊಡ್ದ್ 4 ಕಿಲೋಮೀಟರ್ (2.5 ಮೈಲ್) ದೂರೊಡು ಉಂಡು.
ಲೆಶಾನ್ ಜೈಂಟ್ ಬುದ್ಧ ದೃಶ್ಯ ಪ್ರದೇಶ ಸೇರ್ದ್ ಮೌಂಟ್ ಎಮೆಯಿ ದೃಶ್ಯ ಪ್ರದೇಶೊನು ೧೯೯೬ಡ್ದ್ ಯುನೆಸ್ಕೋದ ವಿಶ್ವ ಪರಂಪರೆದ ತಾಣೊ ಆದ್ ಪಟ್ಟಿ ಮಲ್ತೆರ್.
## ಭೂ ಪ್ರದೇಶ
ಲೆಶಾನ್ ಜೈಂಟ್ ಬುದ್ಧ ಲಿಂಗ್ಯುನ್ ಪರ್ವತದ ಕ್ವಿಫೆಂಗ್ ಶಿಖರೊಡು ಉಂಡು. ಕ್ವಿಫೆಂಗ್ ಶಿಖರ ಮಿನ್ಜಿಯಾಂಗ್ ನದಿ, ಕ್ವಿಂಗ್ಯಿ ನದಿ ಬೊಕ್ಕ ದಾಡು ನದಿಲೆನ ಜಂಕ್ಷನ್ ಡ್ ಉಂಡು.
ಲೆಶಾನ್ ಜೈಂಟ್ ಬುದ್ಧೆ ಬುಡ್ದು, ಡಾನ್ಕ್ಸಿಯಾ ಲ್ಯಾಂಡ್ ಫಾರ್ಮ್ ಡ್ ಬಂಡೆದ ಸಮಾಧಿಲು ಬೊಕ್ಕ ಬಂಡೆದ ನಿವಾಸೊಲೆನಂಚಿನ ಮಸ್ತ್ ಇತಿಹಾಸ ಬೊಕ್ಕ ಸಾಂಸ್ಕೃತಿಕ ಅರ್ಥೊಲು ಉಂಡು. ಲೆಶಾನ್ ಜೈಂಟ್ ಬುದ್ಧ ದೃಶ್ಯ ಪ್ರದೇಶೊಡು ಮಹಾವೊ ಕ್ಲಿಫ್ ಸಮಾಧಿಲೆನ್ ಹಾನ್ ರಾಜವಂಶೊಡು ನಿರ್ಮಾಣ ಮಲ್ತೆರ್, ಉಂದು ಪ್ರಾಚೀನ ನಿವಾಸಿಲೆನ ಜೀವನ ಅಭ್ಯಾಸೊಲೆನ್ ಸೂಚಿಸವುಂಡು
## ಆಯಾಮೊಲು

೭೧ ಮೀಟರ್ (೨೩೩ ಅಡಿ) ಎತ್ತರೊಡು ಉಪ್ಪುನ ಈ ಪ್ರತಿಮೆಡ್ ಒಂಜಿ ಕುಲ್ಲುನ ಬುದ್ಧೆರ್ ತನ್ನ ಕೈನ್ ಮಂಡೆದ ಮಿತ್ತ್ ದೀದ್ ತೋಜಾವೆರ್. ಅಯನ ಭುಜೊಲು 28 ಮೀಟರ್ (92 ಅಡಿ) ಅಗಲ ಉಂಡು ಬೊಕ್ಕ ಅಯನ ಎಲ್ಯ ಉಗುರು ಒಂಜಿ ಕುಲ್ಲುನ ವ್ಯಕ್ತಿಗ್ ಸುಲಭವಾದ್ ಸರಿ ಆಯೆರೆ ಸಾಕಷ್ಟ್ ಮಲ್ಲ ಉಂಡು. "ಪರ್ವತ ಬುದ್ಧ ಬುದ್ಧೆ ಪರ್ವತ" ಪನ್ಪಿನ ಒಂಜಿ ಸ್ಥಳೀಯ ಪಾತೆರ ಉಂಡು. ಲೆಶಾನ್ ದೈತ್ಯ ಬುದ್ಧೆ ಉಪ್ಪುನ ಪರ್ವತ ಶ್ರೇಣಿ ನದಿಡ್ದ್ ತೂನಗ ನಿದ್ರೆಡ್ ಉಪ್ಪುನ ಬುದ್ಧನ ಆಕಾರೊಡು ಉಪ್ಪುಂಡು ಪನ್ಪಿನೆಡ್ದಾವರ ಉಂದು ಭಾಗಶಃ ಆಪುಂಡು, ಲೆಶಾನ್ ದೈತ್ಯ ಬುದ್ಧೆ ಅಯಿತ ಹೃದಯ ಆದ್ ಉಪ್ಪುಂಡು.
ಲಿಂಗ್ ಯುನ್ ಪರ್ವತೊಡು ಕೆತ್ತೆದ ಈ ೭೧ ಮೀಟರ್ (೨೩೩ ಅಡಿ) ಪ್ರತಿಮೆ ಜಗತ್ತ್ ದ ಮಲ್ಲ ಬೊಕ್ಕ ಎತ್ತರೊದ ಕಲ್ಲ್ ದ ಬುದ್ಧ ಪ್ರತಿಮೆ ಲೆಶನ್ ಜೈಂಟ್ ಬುದ್ಧನ ಕೂದಲ್ 1,021 ಸುರುಳಿಯಾಕಾರದ ಸುರುಳಿಲೆನ್ ಅರೆನ ತಲೆಟ್ ನೆಲೆ ಮಲ್ತ್ ದ್ 14.7 ಮೀಟರ್ (48 ಅಡಿ) ಎತ್ತರ ಬೊಕ್ಕ 10 ಮೀಟರ್ (33 ಅಡಿ) ಅಗಲೊಡು ಉಪ್ಪುಂಡು.ಅರೆಗ್ 5.6-ಮೀಟರ್ (18-ಅಡಿ) ಉದ್ದದ ಹುಬ್ಬುಲು, 8.3 ಮೀಟರ್ (27-ಅಡಿ) ಉದ್ದದ ಬೆರಳುಲು, 24 ಮೀಟರ್ (79-ಅಡಿ) ಅಗಲದ ಭುಜೊಲು, ಬೊಕ್ಕ 5.6-ಮೀಟರ್ (18-ಅಡಿ) ಉದ್ದದ ಮೂಂಕು ಉಂಡು. ಅರೆನ ಬಾಯಿ ಬೊಕ್ಕ ಅರೆನ ಪ್ರತಿಯೊಂಜಿ ಕಣ್ಣ್ ಗ್ 3.3 ಮೀಟರ್ (11 ಅಡಿ) ಅಗಲ ಉಂಡು. ಸುಮಾರ್ 8.5 ಮೀಟರ್ (28 ಅಡಿ) ಅಗಲೊಡು ಉಪ್ಪುನ ಅರೆನ ಸ್ಟೆಪ್ ಸುಮಾರ್ ನೂದು ಜನೊಕ್ಲೆನ್ ಪತ್ಯೆರೆ ಸಾಧ್ಯ ಆಪುಂಡು ಬೊಕ್ಕ ಅರೆನ ಎಲ್ಯ ಉಗುರು ಒಂಜಿ ಕುಲ್ಲುನ ವ್ಯಕ್ತಿಗ್ ಸರಿ ಆಪುಂಡು. ಈ ಪ್ರತಿಮೆ ಪತ್ತ್ ಮಹಡಿ ಎತ್ತರೊಡು ಉಂಡು, ಬುದ್ಧೆರ್ ನೇರವಾದ್ ನಿಲೆಯಾಂಡ ಸ್ವಾತಂತ್ರ್ಯದ ಪ್ರತಿಮೆದ ಗಾತ್ರೊಗು ಹೋಲಿಕೆ ಮಲ್ಪೊಲಿ. ಬುದ್ಧನ ಶರೀರೊನು ಸಮ್ಮಿತಿ ಭಂಗಿಡ್ ದೀದ್ ಅರೆನ ವಿವಿಧ ಶರೀರದ ಅಂಗೊಲೆನ ಪ್ರಮಾಣೊನು ಒಂಜಿ ಮೂರ್ತಿದ ಬುದ್ಧಾರೂಪದ ಅಗತ್ಯೊಲೆಗ್ ಅನುಗುಣವಾದ್ ಪ್ರಮಾಣೊಡು ದೀಪೆರ್. ಉಂದೆಕ್ ಒಂಜಿ ಶಾಂತ ರೂಪ ಉಂಡು, ಉಂದು ಟಾಂಗ್ ರಾಜವಂಶದ ಪ್ರತಿಮೆಲೆನ ಶೈಲಿಗ್ ಅನುಗುಣವಾದುಂಡು.
## ಒಳಚರಂಡಿ ವ್ಯವಸ್ಥೆ
ಬುದ್ಧನ ತರೆತ ಪಿರವು ಬೊಕ್ಕ ಅರೆನ ರಡ್ಡ್ ಕಿನ್ನಿಲೆನ ನಡುಟು, ಲೆಶನ್ ದೈತ್ಯ ಬುದ್ಧೆರ್ ಮೂರ್ತಿನ್ ಸವೆತೊಡ್ದ್ ರಕ್ಷಣೆ ಮಲ್ಪೆರೆ ಒಂಜಿ ಅನನ್ಯ ಬೊಕ್ಕ ಸುಧಾರಿತ ಒಳಚರಂಡಿ ವ್ಯವಸ್ಥೆನ್ ಮಲ್ತೆರ್. ಬುದ್ಧನ ಕೂದಲ್, ಕುತ್ತಿಗೆ, ಎದೆ, ಬೊಕ್ಕ ಕಿನ್ನಿ ಬೊಕ್ಕ ಎದೆತ ಪಿರವುದ ರಂದ್ರೊಲೆಡ್ ಕೆಲವು ಗುಪ್ತ ಗಟ್ಟರ್ ಬೊಕ್ಕ ಚಾನಲ್ ಲು ಉಂಡು. ಈ ಸಂಕೀರ್ಣ ವಾಸ್ತುಶಿಲ್ಪ ವ್ಯವಸ್ಥೆ ಕಳೆದ್ 1,200 ವರ್ಸೊಡ್ದಿಂಚಿ ಪ್ರತಿಮೆನ್ ಸವೆತ ಆವಂದಿಲೆಕ ತಡೆಯೊಂದುಂಡು.

ವರ್ಗ:ತುಳು ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ನಂದಿನಿ ಸತ್ಪತಿ

**ನಂದಿನಿ ಸತ್ಪತಿ** (೯ ಜೂನ್ ೧೯೩೧ - ೪ ಆಗಸ್ಟ್ ೨೦೦೬) ಒರಿ ಭಾರತೀಯ ರಾಜಕಾರಣಿ ಬೊಕ್ಕ ಲೇಖಕಿ. ಮೇರ್ ಜೂನ್ ೧೯೭೨ ಡ್ದ್ ಡಿಸೆಂಬರ್ ೧೯೭೬ ಮುಟ್ಟ ಒಡಿಶಾದ ಮುಖ್ಯಮಂತ್ರಿಯಾದಿತ್ತೆರ್.

## ಸುರುತ ಜೀವನ
ನಂದಿನಿ ಸತ್ಪತಿ 9 ಜೂನ್ 1931 ಡ್ ಕರಾವಳಿ ಪುರಿದ ಬ್ರಾಹ್ಮಣ ಕುಟುಂಬೊಡು ಕಲಿಂಡಿ ಚರಣ್ ಪಾಣಿಗ್ರಹಿ ಬೊಕ್ಕ ರತ್ನಮಣಿ ಪಾಣಿಗ್ರಹಿಲೆಗ್ ನಂದಿನಿ ಪಾಣಿಗ್ರಹಿಯಾದ್ ಪುಟ್ಟುವೆರ್ ಆಂಡ ಭಾರತದ ಕಟಕ್ ದ ಪಿತಾಪುರೊಡು ಬುಲೆಯೆರ್.ಸತ್ಪತಿನ ಅಂಕಲ್ ಭಗವತಿ ಚರಣ್ ಪಾಣಿಗ್ರಹಿ ಭಾರತದ ಒಡಿಷಾ ಶಾಖೆನ್ ಸ್ಥಾಪನೆ ಮಲ್ತೆರ್. ಆರ್ ನೇತಾಜಿ ಸುಭಾಷ್ ಚಂದ್ರ ಬೋಸ್ ನ ನಿಕಟ ಸಹೋದ್ಯೋಗಿ ಆದಿತ್ತೆರ್.
## ರಾಜಕೀಯ ವೃತ್ತಿಜೀವನ
೧೯೩೯ಡ್, ಎಂಟು ವರ್ಸೊದ ಪ್ರಾಯೊಡು, ಯೂನಿಯನ್ ಜ್ಯಾಕ್ ನ್ ಕೆತ್ತುದು ಕಟಕ್ ದ ಗೋಡೆಲೆಡ್ ಕೈಟ್ ಬರೆತಿನ ಬ್ರಿಟಿಷ್ ರಾಜ್ ವಿರೋಧಿ ಪೋಸ್ಟರ್ ಲೆನ್ ಅಂಟಿಸಾದ್ ಬ್ರಿಟಿಷ್ ಪೊಲೀಸ್ ನಕುಲು ನಿರ್ದಯವಾದ್ ಪೆಟ್ಟ್ ಪಾಡುವೆರ್. ಆ ಕಾಲೊಡು ಉಂದೆನ್ ಮಸ್ತ್ ಚರ್ಚೆ ಮಲ್ತೆರ್ ಬೊಕ್ಕ ಉಂದು ಬ್ರಿಟಿಷ್ ರಾಜ್ಯೊಡ್ದ್ ಭಾರತೊದ ಸ್ವಾತಂತ್ರ್ಯೊದ ಹೋರಾಟೊಗು ಇಂಧನೊನು ಪಾಡುನಂಚಿನ ಕೆಲಸ ಮಲ್ತ್ಂಡ್.
ರಾವೆನ್ಶಾ ಕಾಲೇಜಿಡ್ ಒಡಿಯಾಡ್ ಮಾಸ್ಟರ್ ಆಫ್ ಆರ್ಟ್ಸ್ ಮಲ್ಪುನಗ, ಆರ್ ಕಮ್ಯುನಿಸ್ಟ್ ಪಾರ್ಟಿದ ವಿದ್ಯಾರ್ಥಿ ವಿಭಾಗ, ವಿದ್ಯಾರ್ಥಿ ಒಕ್ಕೂಟೊಡು ಇತ್ತೆರ್.೧೯೫೧ಡ್, ಕಾಲೇಜ್ ಶಿಕ್ಷಣದ ವೆಚ್ಚ ಏರುನ ವಿರುದ್ಧ ಒಡಿಶಾಡ್ ಒಂಜಿ ವಿದ್ಯಾರ್ಥಿ ಪ್ರತಿಭಟನಾ ಚಳುವಳಿ ಸುರು ಆಂಡ್, ಉಂದು ನನೊಂಜಿ ರಾಷ್ಟ್ರೀಯ ಯುವ ಚಳುವಳಿ ಆದ್ ಬದಲಾಂಡ್. ನಂದಿನಿ ಈ ಚಳುವಳಿದ ನಾಯಕೆರಾದಿತ್ತೆರ್. ಪೊಲೀಸ್ ಪಡೆ ಪ್ರತಿಭಟನಾಕಾರೆರೆನ್ ದಾಳಿ ಮಲ್ತ್ಂಡ್ ಬೊಕ್ಕ ಅಯಿಟ್ ನಂದಿನಿ ಸತ್ಪತಿ ಮಸ್ತ್ ಗಾಯೊ ಆಯೆರ್. ಅಲೆನ್ ಬೇತೆ ಮಸ್ತ್ ಜನೊಕ್ಲೆನೊಟ್ಟುಗು ಜೈಲ್ ಗ್ ಪಾಡ್ಯೆರ್. ಜೈಲ್ಡ್ ಆರ್ ದೇವೇಂದ್ರ ಸತ್ಪತಿನ್ ತೂಯೆರ್, ಬೇತೆ ಒರಿ ವಿದ್ಯಾರ್ಥಿ ಒಕ್ಕೂಟದ ಸದಸ್ಯೆ ಬೊಕ್ಕ ಆರ್ ನನೊಂಜಿ ಸರ್ತಿ ಮದಿಮೆ ಆಯೆರ್.
## ಸಾಹಿತ್ಯ ವೃತ್ತಿಜೀವನ
ಸತ್ಪತಿ ಓಡಿಯಾ ಬಾಸೆದ ಬರವುದಾರ್; ಅಲೆನ ಬೇಲೆನ್ ಬೇತೆ ಬೇತೆ ಬಾಸೆಲೆಡ್ ಅನುವಾದ ಮಲ್ತ್ದ್ ಪ್ರಕಟ ಮಲ್ತೆರ್. ಓಡಿಯಾ ಸಾಹಿತ್ಯೊಗು ಮಲ್ತಿನ ಕೊಡುಗೆಗ್ 1998ಡ್ ಸಾಹಿತ್ಯ ಭಾರತಿ ಸಮ್ಮನ್ ಪ್ರಶಸ್ತಿನ್ ಪಡೆಯೆರ್. ತಸ್ಲಿಮಾ ನಸ್ರೀನ್ ನ ಲಜ್ಜೊನು ಒಡಿಯಾ ಭಾಷೆಗ್ ಅನುವಾದ ಮಲ್ಪುನವು ಅರೆನ ಕಡೆತ ಪ್ರಮುಖ ಸಾಹಿತ್ಯೊದ ಕೆಲಸ.
## ಮರಣ
ಆಗಸ್ಟ್ ೪ ತಾರೀಕ್ ದಾನಿ ಭುವನೇಶ್ವರೊಡು ಆರೆನ ಇಲ್ಲಡ್ ತೀರ್ದ್ ಪೋಯೆರ್.
## ಶ್ರೀಮತಿ ನಂದಿನಿ ಸತ್ಪತಿ ಸ್ಮಾರಕ ಟ್ರಸ್ಟ್ (ಎಸ್.ಎನ್.ಎಸ್.ಎಂ.ಟಿ.)
೨೦೦೬ಡ್ ಶ್ರೀಮತಿ ನಂದಿನಿ ಸತ್ಪತಿ ಸ್ಮಾರಕ ಟ್ರಸ್ಟ್ (ಎಸ್ ಎನ್ ಎಸ್ ಎಂ ಟಿ) ಪನ್ಪಿನ ಒಂಜಿ ಸಾಮಾಜಿಕ ಉದ್ದೇಶ ಸಂಸ್ಥೆನ್ ಅರೆನ ನೆಂಪುಗು ಸ್ಥಾಪನೆ ಮಲ್ತೆರ್. ಉಂದು ಭಾರತೊಡು ಇತ್ತ್ಂಡಲಾ ಒಡಿಶಾದ ಪ್ರಮುಖ ಸಾಮಾಜಿಕ ಕಾರಣ ಸಂಘಟನೆಲೆಡ್ ಒಂಜಿ. ಶ್ರೀ. ಸುಪರ್ನೊ ಸತ್ಪತಿ ಎಸ್ ಎನ್ ಎಸ್ ಎಂ ಟಿ ನ್ ಅಧ್ಯಕ್ಷೆರಾದ್ ಮುಖ್ಯಸ್ಥೆರ್.
## ಕುಟುಂಬ
ರಡ್ಡ್ ಮಗೆಲೆಡ್ ಅರೆನ ಎಲ್ಯ ಮಗೆ ತಥಾಗತ ಸತ್ಪತಿ ಬಿಜು ಜನತಾ ದಳೊಡ್ದ್ 4 ಸರ್ತಿ ಸಂಸದೆರ್ ಆದ್ ಬೊಕ್ಕ ದೈನಂದಿನ ಪತ್ರಿಕೆಲೆನ ಸಂಪಾದಕೆರ್ — ಧಾರಿತ್ರಿ ಬೊಕ್ಕ ಒರಿಸ್ಸಾಪೋಸ್ಟ್.

## ಉಲ್ಲೇಕೊಲು

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಗೋ ಯಿಂಗ್‌ಗುಂಗ್

**ಗೋ ಯಿಂಗ್‌ಗುಂಗ್** (ಪುಟ್ಟು ೧೯೮೩) ಒರ್ತಿ  ಚೀನದ ಛಾಯಾಗ್ರಾಹಕಿ. ಅರೆನ ಸೃಷ್ಟಿಲು ಆಧುನಿಕ ಚೀನಾಡ್ ಸಾಮಾಜಿಕ ಸಮಸ್ಯೆಲೆನ್ ಎದುರಿಸವುಂಡು: ಪೊಣ್ಣುಲೆನ ಬಲವಂತದ ಮದಿಮೆ, ವಿಶೇಷವಾದ್ ಏರ್ಪಾಡ್ ಮಲ್ತಿನ ಮದಿಮೆಲು, ಬೊಕ್ಕ ಈ ರೀತಿದ ಮದಿಮೆಲೆಡ್ದ್ ಬರ್ಪಿನ ಸಾಮಾಜಿಕ ದೂರ.

೨೦೧೭ಡ್, ಗೋ ಯಿಂಗ್‌ಗುಂಗ್ ಡಿಸ್ಕವರಿ ಪ್ರಶಸ್ತಿಗ್ (ಜಿಮೆಯಿ x ಆರ್ಲೆಸ್ ಇಂಟರ್ನ್ಯಾಷನಲ್ ಫೋಟೋಗ್ರಫಿ ಫೆಸ್ಟಿವಲ್) ನಾಮನಿರ್ದೇಶನ ಆಯೆರ್. ಮೇಡಮ್ ಫಿಗರೊ ಪೊಣ್ಣು ಛಾಯಾಗ್ರಾಹಕೆರೆನ ಪ್ರಶಸ್ತಿದ ಸುರುತ ವಿಜೇತೆ ಆರ್. 

## ಪ್ರದರ್ಶನೊಲು ಬೊಕ್ಕ ಪ್ರಶಸ್ತಿಲು
ಗೋ ಯಿಂಗ್‌ಗುಂಗ್  1983ಡ್ ಲಿಯಾವೊನಿಂಗ್ ಪ್ರಾಂತ್ಯೊಡು ಪುಟ್ಟುವೆರ್. ಪ್ರಾಥಮಿಕ ಶಾಲೆ ಮುಗಿ ಬೊಕ್ಕ, ಅಲೆನ ಅಪ್ಪೆ ಅಮ್ಮೆರೆನೊಟ್ಟುಗು ಬೀಜಿಂಗ್ ಗ್ ಪೋಯೆರ್. ಬೀಜಿಂಗ್ ಡ್ ಉಪ್ಪುನ ಚೀನಾದ ಸಂವಹನ ವಿಶ್ವವಿದ್ಯಾಲಯೊಡು ಛಾಯಾಗ್ರಹಣೊನು ಅಧ್ಯಯನ ಮಲ್ತೆರ್.ಐರ್ದ್ ಬೊಕ್ಕ  ಆರ್ ಸರ್ತಿ ರಾಯಿಟರ್ಸ್, ಚೀನಾ ಡೈಲಿ, ಬೊಕ್ಕ ಗ್ಲೋಬಲ್ ಟೈಮ್ಸ್ ಸೇರ್ದ್ ಬೇತೆ ಬೇತೆ ಮಾಧ್ಯಮೊಲೆಡ್ ಫೋಟೋ ಜರ್ನಲಿಸ್ಟ್ ಆದ್ ಬೇಲೆ ಮಲ್ತೆರ್. ಈ ವರ್ಷೊಲೆಡ್, ಆರ್ ತನ್ನ ಬೇಲೆ ಬೊಕ್ಕ ಹವ್ಯಾಸೊಗು ಮಸ್ತ್  ರೋಡ್ ಸೈಡ್ದ ಫೋಟೋಲೆನ್ ದೆತೊನುವೆರ್. ಈ ಅನುಭವೊಡ್ದ್ ಚೀನಾದ ಬೇತೆ ಬೇತೆ ಸಾಮಾಜಿಕ ವಿಷಯೊಲೆಡ್ ಆಸಕ್ತಿ ಬತ್ತ್ಂಡ್. ಶಾಂಘೈ ಮದಿಮೆದ ಮಾರುಕಟ್ಟೆಡ್ ಅರೆನ ಅನುಭವೊಡ್ದ್ ಆರ್ ಏರ್ಪಾಡ್ ಮಲ್ತಿನ ಮದಿಮೆದ ವಿಷಯೊಡು ನಿರ್ದಿಷ್ಟವಾದ್ ಗಮನ ಕೊರಿಯೆರ್. 

೨೦೧೬ಡ್, ಛಾಯಾಗ್ರಹಣದ ಕಲಾತ್ಮಕ ಅನ್ವೇಷಣೆನ್ ಮಲ್ಪೆರೆ ಫೋಟೋ ಜರ್ನಲಿಸಂ ಡ್ದ್ ದೂರ ಆಯೆರ್ ಬೊಕ್ಕ ಲಂಡನ್ ಕಾಲೇಜ್ ಆಫ್ ಕಮ್ಯುನಿಕೇಶನ್, ಲಂಡನ್ ವಿಶ್ವವಿದ್ಯಾಲಯದ ಕಲೆತ ಅನ್ವೇಷಣೆಡ್ ಅಧ್ಯಯನ ಮಲ್ಪೆರೆ ಸುರು ಮಲ್ತೆರ್.

## ಪ್ರಮುಖ ಯೋಜನೆಲು

### ನಗರದ ಶಿಖರ
*ಪೀಕ್ ಆಫ್ ದ ಸಿಟಿ* ಪಂಡ ಇಲ್ಲ್ ದ ಮಿತ್ತ್, ಗೋಡೆಲು, ಮುಟ್ಟುಗುಲು, ಕಂಡಿಲು ಬೊಕ್ಕ ನಮೂನೆಲೆನ ಚಿತ್ರೊಲೆನ್ ಒಟ್ಟು ಸೇರಾದ್ ನಗರ ಫೋಟೋಶೂಟ್ ಲೆನ ಸರಣಿ. ಚಿತ್ರಕಲೆನ್ ಉದಿಪಾವುನ ರೀತಿಡ್ ಬಣ್ಣೊಲು, ಗಾತ್ರೊಲು ಬೊಕ್ಕ ರಚನೆಲೆನ ಮೂಲಕ ಈ ಯೋಜನೆ ಸಂಪರ್ಕೊಲೆನ್ ಸೃಷ್ಟಿ ಮಲ್ಪುಂಡು.

### ವಿಧೇಯತೆದ ಸುಖ
ಶಾಂಘೈ ಮದಿಮೆದ ಮಾರುಕಟ್ಟೆದ ಅನ್ವೇಷಣೆಡ್ದ್ ಈ ಯೋಜನೆ ಸುರು ಆಂಡ್. ೨೦೧೫ಡ್, ೩೪ ವರ್ಸೊದ ಪ್ರಾಯೊಡು, ಆರ್ ತನ್ನನ್ ತಾನ್ ತೋಜಾವುನ ಬೊಕ್ಕ ತನ್ನ ಸುತ್ತಮುತ್ತದ ಜನಕುಲೆನ ಪ್ರತಿಕ್ರಿಯೆಲೆನ್ ಚಿತ್ರೀಕರಣ ಮಲ್ಪುನ ಒಂಜಿ ಸ್ವಯಂ-ಪ್ರಚಾರದ ಕಲಾ ಪ್ರದರ್ಶನೊನು ರಚನೆ ಮಲ್ತೆರ್. ಆರ್ ಕೆಲವು ಫೋಟೋಲೆನ್ ಲಾ ದೆತೊನುವೆರ್. ಒಂಜಿ ಫೋಟೋ ಬೊಕ್ಕ ವಿಡಿಯೋ ಸರಣಿ, *ದಿ ಹ್ಯಾಪಿನೆಸ್ ಆಫ್ ಒಬಿಡಿಯೆನ್ಸ್*, ಜನಕುಲೆನ ಪ್ರತಿಕ್ರಿಯೆಲೆನ್ ದಾಖಲಾತ್ಂಡ್.

### ಅನುರೂಪತೆದ ಆನಂದ
*ದಿ ಬ್ಲಿಸ್ ಆಫ್ ಕನ್ಫಾರ್ಮಿಟಿ* ಯೋಜನೆ ವಿವಿಧ ಮಾಧ್ಯಮೊಲೆನ್ ಒಟ್ಟು ಸೇರಾವುಂಡು: ವಿಡಿಯೋ, ಫೋಟೋ, ಬೊಕ್ಕ ಪ್ರದರ್ಶನೊದ ಭಾಗವಾದ್ ರಚನೆ ಆಯಿನ ಒಂಜಿ ಪುಸ್ತಕ. ಗೋ ತನ್ನ ಸುರುತ ಯೋಜನೆ *ದಿ ಹ್ಯಾಪಿನೆಸ್ ಆಫ್ ಒಬಿಡಿಯೆನ್ಸ್ ದ* ಆಲೋಚನೆಲೆನ್ ವಿಸ್ತಾರ ಮಲ್ಪುವೆರ್. ಚೀನಾಡ್ ಏರ್ಪಾಡ್ ಮಲ್ತಿನ ಮದಿಮೆಲೆನ್ ಬೊಕ್ಕ ಅವು ಸೃಷ್ಟಿ ಮಲ್ಪುನ ಭಾವನಾತ್ಮಕ ದೂರೊನು ಆರ್ ಅನ್ವೇಷಣೆ ಮಲ್ಪುವೆರ್. ಡಿರಿಫೆ ಫೋಟೋಗ್ರಫಿ ಬೊಕ್ಕ ಕಲಾತ್ಮಕ ಸೃಷ್ಟಿನ್ ಒಟ್ಟು ಸೇರಾದ್ ಚೀನಾದ ಇತ್ತೆದ ಪರಿಸ್ಥಿತಿದ ಬಗ್ಗೆ ಜಾಗೃತಿ ಮೂಡಾ ತೆರೆ ಪ್ರಯತ್ನ ಮಲ್ಪುವೆರ್. 

ಈ ಯೋಜನೆಗ್  ಗೋ ಯಿಂಗ್‌ಗುಂಗ್ ಸ್ಫೂರ್ತಿ ಪಡೆಯಿನಕುಲು: ಆಡ್ರಿಯನ್ ಪೈಪರ್ ಬೊಕ್ಕ ಫ್ರೆಂಚ್ ಮನೋವಿಶ್ಲೇಷಕೆರ್ ಬೊಕ್ಕ ತತ್ವಜ್ಞಾನಿ ಲೂಸ್ ಇರಿಗರೇ. ಜಪಾನಿನ ಬೀದಿ ಛಾಯಾಗ್ರಹಣ ಮಾಸ್ಟರ್ ಡೈಡೊ ಮೊರಿಯಮಾ ಡ್ದ್ ಲಾ ಸ್ಫೂರ್ತಿ ಪಡೆಯೆರ್

### ಪ್ರದರ್ಶನೊಲು

* ೨೦೧೩ “ದಿ ವೇ”, ಹಿಮಾಲಯ ಮ್ಯೂಸಿಯಂ, ಶಾಂಘೈ
* ೨೦೧೬ "ಅಸಂಬದ್ಧತೆ", ಮಧ್ಯಂತರ ಪ್ರದರ್ಶನ ಎಂಎ ಛಾಯಾಗ್ರಹಣ, ಲಂಡನ್ ಕಾಲೇಜ್ ಆಫ್ ಕಮ್ಯುನಿಕೇಶನ್, ಲಂಡನ್, ಇಂಗ್ಲೆಂಡ್
* ೨೦೧೭ ಜಿಮೆಯಿ x ಆರ್ಲೆಸ್ ಅಂತರರಾಷ್ಟ್ರೀಯ ಛಾಯಾಗ್ರಹಣ ಉತ್ಸವ, ಕ್ಸಿಯಾಮೆನ್, ಚೀನಾ
* ೨೦೧೮ ಲೆ ರೆಂಕಾಂಟ್ರೆಸ್ ಡೆ ಲಾ ಫೋಟೋಗ್ರಫಿ, ಆರ್ಲೆಸ್, ಫ್ರಾನ್ಸ್

### ಪ್ರಶಸ್ತಿಲು

* ೨೦೧೭ - ಮೇಡಮ್ ಫಿಗರೊ ಮಹಿಳಾ ಛಾಯಾಗ್ರಾಹಕೆರೆನ ಪ್ರಶಸ್ತಿ ವಿಜೇತೆರ್
* ೨೦೧೭ - *ದಿ ಬ್ಲಿಸ್ ಆಫ್ ಕನ್ಫಾರ್ಮಿಟಿ* ಡಿಸ್ಕವರಿ ಪ್ರಶಸ್ತಿಗ್ ನಾಮನಿರ್ದೇಶನ ಆಯೆರ್

## ಬಾಹ್ಯ ಲಿಂಕ್ ಲು

* ಶಾಂಘೈ ಮದಿಮೆದ ಮಾರುಕಟ್ಟೆದ ಬಗ್ಗೆ ಒರಿ 34 ವರ್ಷದ ಜವನೆರೆನ ಅಭಿಪ್ರಾಯೊಲು
* (ಫ್ರೆಂಚ್) ಸಂದರ್ಶನ - ಡೋರ್ಸ್ ಏಜೆನ್ಸಿ
## ಉಲ್ಲೇಖೊಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಸನ್ ಚುನ್‌ಲಾನ್

**ಸನ್ ಚುನ್ಲಾನ್** (ಚೀನದಾರ್: 孙春兰; ಪುಟ್ಟಿನೆ ೨೪ ಮೇ ೧೯೫೦) ಒರ್ತಿ  ನಿವೃತ್ತ ಚೀನದ ರಾಜಕಾರಣಿ. ಮಾರ್ಚ್ ೨೦೨೩ ಮುಟ್ಟ ಚೀನಾದ ರಡ್ಡನೆ ಎಚ್ಚಿನ ಸ್ಥಾನೊಡು ಉಪಾಧ್ಯಕ್ಷೆರಾದ್ ಸೇವೆ ಸಲ್ಲಿಸಯೆರ್, ಬೊಕ್ಕ ಚೀನಾದ ಎಚ್ಚಿನ ಸ್ಥಾನೊಡು ಉಪ್ಪುನ ಮಹಿಳಾ ಸರ್ಕಾರಿ ಅಧಿಕಾರಿಲಾ ಆಯೆರ್. ಅಯಿಕ್ ದುಂಬು, ಆರ್ ಚೀನಾದ ಕಮ್ಯುನಿಸ್ಟ್ ಪಕ್ಷದ ಪಾಲಿಟ್ ಬ್ಯೂರೊದ ಸದಸ್ಯೆರಾದಿತ್ತೆರ್.

ಕರಾವಳಿ ನಗರ ಡಾಲಿಯನ್ ದ ಪಕ್ಷದ ಕಾರ್ಯದರ್ಶಿಯಾದ್ ಬೊಕ್ಕ ಆಲ್-ಚೈನಾ ಫೆಡರೇಶನ್ ಆಫ್ ಟ್ರೇಡ್ ಯೂನಿಯನ್ಸ್ ದ ಸುರುತ ಕಾರ್ಯದರ್ಶಿಯಾದ್ ಸೇವೆ ಸಲ್ಲಿಸಯೆರ್. ೨೦೦೯ ಡ್ದ್ ೨೦೧೪ ಮುಟ್ಟ, ಆರ್ ರಡ್ಡ್ ಪ್ರಮುಖ ಪ್ರಾದೇಶಿಕ ಮಟ್ಟೊದ ಕೆಲಸೊಲೆನ್ ವಹಿಸೊಂಡೆರ್ - ಸುರುಕು ಫುಜಿಯಾನ್ ಪ್ರಾಂತ್ಯೊದ ಪಕ್ಷದ ಕಾರ್ಯದರ್ಶಿಯಾದ್, ಬೊಕ್ಕ ಚೀನಾದ ನಾಲ್ ನೇರವಾದ್ ನಿಯಂತ್ರಣೊಡುಪ್ಪುನ ಮಹಾನಗರೊಲೆಡ್ ಒಂಜಿ ಆಯಿನ ಟಿಯಾನ್ಜಿನ್ ದ ಪಕ್ಷದ ಕಾರ್ಯದರ್ಶಿಯಾದ್. ೧೯೪೯ಡ್ ಪೀಪಲ್ಸ್ ರಿಪಬ್ಲಿಕ್ ಆಫ್ ಚೀನಾ ಸ್ಥಾಪನೆ ಆಯಿ ಬೊಕ್ಕ ಪ್ರಾಂತೀಯ ಮಟ್ಟೊದ ಪಕ್ಷದ ಕಾರ್ಯದರ್ಶಿ ಸ್ಥಾನೊನು ಪಡೆಯಿನ ರಡ್ಡನೆ ಪೊಣ್ಣು (ಸುರುತ ವಾನ್ ಶಾವೊಫೆನ್).

೨೦೧೪ ಡ್ದ್ ೨೦೧೭ ಮುಟ್ಟ, **ಚೀನಾದ ಕಮ್ಯುನಿಸ್ಟ್ ಪಕ್ಷದ** ಕೇಂದ್ರ ಸಮಿತಿದ **ಯುನೈಟೆಡ್ ಫ್ರಂಟ್ ವರ್ಕ್ ಇಲಾಖೆದ** ಮುಖ್ಯಸ್ಥೆರಾದ್ ಇತ್ತೆರ್.

## ಸುರುತ ಜೀವನ ಬೊಕ್ಕ ಶಿಕ್ಷಣ
ಸನ್ ಚುನ್ಲಾನ್ ಮೇ ೨೪, ೧೯೫೦ಡ್ **ಹೆಬೆ** ಪ್ರಾಂತ್ಯೊದ ರಾವಾಯಾಂಗ್ ಕೌಂಟಿಡ್ ಪುಟ್ಟುವೆರ್. ೧೯೬೫ಡ್, **ಲಿಯಾವೊನಿಂಗ್ ಡ್** ಅನ್ಶಾನ್ ಇಂಡಸ್ಟ್ರಿಯಲ್ ಟೆಕ್ನಾಲಜಿ ಅಕಾಡೆಮಿಗ್ ಸೇರ್ಯೆರ್. ೧೯೬೯ಡ್ ಮೆಕ್ಯಾನಿಕಲ್ ಇಂಜಿನಿಯರಿಂಗ್ ಡ್ ಪದವಿ ಪಡೆಯಿನ ಬುಕ್ಕೊ ಅನ್ಶಾನ್ ವಾಚ್ ಫ್ಯಾಕ್ಟರಿಡ್ ಬೇಲೆ ಸುರು ಮಲ್ತೆರ್. 

೧೯೭೧ಡ್ ಚೀನಾದ ಕಮ್ಯುನಿಸ್ಟ್ ಪಕ್ಷದ ಕಾರ್ಖಾನೆದ ಶಾಖೆದ ಸದಸ್ಯೆರಾಯೆರ್.  ಸಾಂಸ್ಕೃತಿಕ ಕ್ರಾಂತಿದ ಅಂತಿಮ ಹಂತೊಡು ಮೇ ೧೯೭೩ಡ್ ಚೀನಾದ ಕಮ್ಯುನಿಸ್ಟ್ ಪಕ್ಷೊಗು ಸೇರಿಯೆರ್. ಅನ್ಶಾನ್ ನಗರೊಡು ಯಂಗ್ ಕಮ್ಯುನಿಸ್ಟ್ ಲೀಗ್ ದ ಕಾರ್ಯದರ್ಶಿಯಾದ್ ಬೊಕ್ಕ ಒಂಜಿ ಕುಂಟುದ ಕಾರ್ಖಾನೆದ ವ್ಯವಸ್ಥಾಪಕಿ ಆದ್ ಕೆಲಸ ಮಲ್ತೆರ್. ೧೯೮೮ಡ್ದ್ ೧೯೯೧ ಮುಟ್ಟ ಅನ್ಶಾನ್ ಪೊಂಜೊಲೆನ ಒಕ್ಕೂಟೊದ ಅಧ್ಯಕ್ಷೆರಾದ್ ಸೇವೆ ಸಲ್ಲಿಸಯೆರ್ .

## ರಾಜಕೀಯ ವೃತ್ತಿಜೀವನ
೧೯೯೦ಡ್, ಲಿಯಾವೊನಿಂಗ್ ಪ್ರಾಂತೀಯ ಪಕ್ಷದ ಆಡಳಿತೊಗು ನೇರವಾದ್ ವರದಿ ಮಲ್ಪುನ ಸಂಸ್ಥೆಲೆಗ್ ಅರೆನ್ ವರ್ಗಾವಣೆ ಮಲ್ತೆರ್. ೧೯೯೧ಡ್ ಲಿಯಾವೊನಿಂಗ್ ಕಾರ್ಮಿಕೆರೆನ ಒಕ್ಕೂಟೊದ ಉಪಾಧ್ಯಕ್ಷೆ ಆಯೆರ್, ಬೊಕ್ಕ ೧೯೯೩ಡ್ ಪೊಂಜೊಲೆನ ಸಂಘೊದ ಮುಖ್ಯಸ್ಥೆರಾಯೆರ್. ೧೯೯೪ಡ್, ಆರ್ ಲಿಯಾವೊನಿಂಗ್ ಕಾರ್ಮಿಕೆರೆನ ಒಕ್ಕೂಟೊದ ಅಧ್ಯಕ್ಷೆರಾಯೆರ್, ಬೊಕ್ಕ ೧೯೯೫ಡ್, ಆರ್ ಪ್ರಾಂತೀಯ ಪಕ್ಷದ ಸ್ಥಾಯಿ ಸಮಿತಿಗ್ ಸೇರ್ಯೆರ್.  ೨೦೦೧ಡ್, **ದಾಲಿಯನ್** ನಗರೊದ ಪಕ್ಷದ ಕಾರ್ಯದರ್ಶಿಯಾದ್ ನೇಮಕ ಆಯೆರ್, ೨೦೦೫ ಮುಟ್ಟ ಸೇವೆ ಮಲ್ತೆರ್.

### ಫುಜಿಯಾನ್
ಡಿಸೆಂಬರ್ ೨೦೦೯ಡ್ ಒಂಜಿ ಪುನರ್ರಚನೆಡ್, ಸನ್ ಚುನ್ಲಾನ್ ನ್ **ಫುಜಿಯಾನ್** ಪ್ರಾಂತ್ಯೊದ ಪಕ್ಷದ ಕಾರ್ಯದರ್ಶಿಯಾದ್ ನೇಮಕ ಮಲ್ತೆರ್.  ಉಂದು ಒಂಜಿ ಪೊಣ್ಣು ಇಂಚಿನ ಮಲ್ಲ ಸ್ಥಾನೊನು ಪಡೆಯಿನ ಅಪರೂಪದ ನಿದರ್ಶನ. 

### ಟಿಯಾಂಜಿನ್
೨೦೧೨ಡ್ ೧೮ನೆ ಪಕ್ಷದ ಕಾಂಗ್ರೆಸ್ ರ್ದ್ ಬೊಕ್ಕ, ಆರ್ **ಟಿಯಾನ್ಜಿನ್** ಪುರಸಭೆತ ಪಕ್ಷದ ಕಾರ್ಯದರ್ಶಿ ಆಯೆರ್, ನೇರವಾದ್ ನಿಯಂತ್ರಣೊಡುಪ್ಪುನ ನಗರೊದ ಸುರುತ ಪೊಂಜೊಲೆ ಪಕ್ಷದ ಕಾರ್ಯದರ್ಶಿಯಾದ್ ಇತಿಹಾಸ ನಿರ್ಮಿಸಾಯೆರ್. 

### ಯುನೈಟೆಡ್ ಫ್ರಂಟ್ ವರ್ಕ್ ಇಲಾಖೆ
ಡಿಸೆಂಬರ್ ೩೧, ೨೦೧೪ಡ್, ಆರ್ **ಯುನೈಟೆಡ್ ಫ್ರಂಟ್ ವರ್ಕ್ ಡಿಪಾರ್ಟ್ ಮೆಂಟ್** ದ ಮುಖ್ಯಸ್ಥೆ ಆಯೆರ್, ಈ ಸ್ಥಾನೊಡು **ಪಾಲಿಟ್ ಬ್ಯೂರೊ** ಸ್ಥಾನೊನು ಪಡೆಯಿನ ಸುರುತ ಪೊಣ್ಣು ಆಯೆರ್. 

### ಉಪ ಪ್ರಧಾನಿ ಎ.
ಸನ್ ಚುನ್ಲಾನ್ ನ್ ಮಾರ್ಚ್ ೨೦೧೮ಡ್ ಚೀನಾದ ಉಪಾಧ್ಯಕ್ಷೆರಾದ್ ನೇಮಕ ಮಲ್ತೆರ್  ೨೦೨೨ ಬೀಜಿಂಗ್ ಚಳಿಗಾಲದ ಒಲಿಂಪಿಕ್ಸ್ ಡ್ ಕೋವಿಡ್-೧೯ ನಿರ್ವಹಣೆಗ್ ಕೊರ್ತಿನ ಕೊಡುಗೆಗ್ ಆರ್ **ಗೋಲ್ಡ್ ಒಲಿಂಪಿಕ್ ಆರ್ಡರ್ ನ್** ಪಡೆಯೆರ್.

## ನಿವೃತ್ತಿ ಆಯಿ ಬೊಕ್ಕ
ಸನ್ ಚುನ್ಲಾನ್ 9 ನವೆಂಬರ್ 2023ಡ್ ಅಂತರರಾಷ್ಟ್ರೀಯ ಕನ್ಫ್ಯೂಷಿಯನ್ ಸಂಘದ ಅಧ್ಯಕ್ಷೆರಾಯೆರ್ 

## ಉಲ್ಲೇಕೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ಅಡಾ ಲವ್ಲೇಸ್

## ಅಡಾ ಲವ್ಲೇಸ್

ಆಗಸ್ಟಾ ಅಡಾ ಕಿಂಗ್, ಕೌಂಟೆಸ್ ಆಫ್ ಲವ್ಲೇಸ್ (ನೀ ಬೈರನ್; ೧೦ ಡಿಸೆಂಬರ್ ೧೮೧೫ - ೨೭ ನವೆಂಬರ್ ೧೮೫೨), ಅಡಾ ಲವ್ಲೇಸ್ ಪಂಡ್ದ್ ಲಾ ಲೆಪ್ಪುವೆರ್, ಒರಿ ಇಂಗ್ಲಿಷ್ ಗಣಿತಜ್ಞೆ ಬೊಕ್ಕ ಬರವುದಕುಲು, ಚಾರ್ಲ್ಸ್ ಬ್ಯಾಬೇಜ್ ನ ಪ್ರಸ್ತಾವಿತ ಯಾಂತ್ರಿಕ ಸಾಮಾನ್ಯ-ಉದ್ದೇಶದ ಕಂಪ್ಯೂಟರ್, ವಿಶ್ಲೇಷಣಾತ್ಮಕ ಎಂಜಿನ್ ಡ್ ಮುಖ್ಯವಾದ್ ಪುದರ್ ಪೋಯಿನಕುಲು. ಯಂತ್ರೊಗು ಶುದ್ಧ ಲೆಕ್ಕಾಚಾರೊದ ಮಿತ್ತ್ ಅನ್ವಯೊಲು ಉಂಡು ಪನ್ಪಿನೆನ್ ಗುರುತಿಸವುನ ಸುರುತ ವ್ಯಕ್ತಿ ಆರ್. ಲವ್ಲೇಸ್ ನ್ ಸುರುತ ಕಂಪ್ಯೂಟರ್ ಪ್ರೋಗ್ರಾಮರ್ ಪಂಡ್ದ್ ಲೆಪ್ಪುವೆರ್.
ಲವ್ಲೇಸ್ ಕವಿ ಲಾರ್ಡ್ ಬೈರನ್ ಬೊಕ್ಕ ಸುಧಾರಕೆ ಆನ್ ಇಸಾಬೆಲ್ಲಾ ಮಿಲ್ಬಾಂಕೆನ ಒಂಜೇ ಒಂಜಿ  ಮಗೆ. ಅಡಾ ಪುಟ್ಟುನ ಒಂಜಿ ತಿಂಗೊಲು ಬೊಕ್ಕ ಲಾರ್ಡ್ ಬೈರನ್ ತನ್ನ ಮದಿಮೆ ಆಯಿನ ಪೊಣ್ಣುಡ್ದ್ ಬುಡುದು ಪೋಯೆರ್, ಬೊಕ್ಕ ಅಲೆಗ್ ಎಂಟು ವರ್ಷ ಆನಗ ತೀರ್ ಪೋಯೆರ್. ಬಾಲ್ಯೊಡು ಮಸ್ತ್ ಸರ್ತಿ ಅಸ್ವಸ್ಥೆ ಆಂಡಲಾ, ಲವ್ಲೇಸ್ ತನ್ನ ಅಧ್ಯಯನೊನು ಶ್ರದ್ಧೆಡ್ ಮುಂದುವರಿಸಯೆರ್. ಆರ್ 1835ಡ್ ವಿಲಿಯಂ ಕಿಂಗ್ ನ್ ಮದಿಮೆ ಆಯೆರ್. ಕಿಂಗ್ ಒರಿ ಬ್ಯಾರನ್ ಆದಿತ್ತೆರ್, ಬೊಕ್ಕ 1838ಡ್ ವಿಸ್ಕೌಂಟ್ ಒಕ್ಹ್ಯಾಮ್ ಬೊಕ್ಕ 1ನೇ ಅರ್ಲ್ ಆಫ್ ಲವ್ಲೇಸ್ ಪಂಡ್ದ್ ರಚನೆ ಆಯೆರ್. ಲವ್ಲೇಸ್ ಪನ್ಪಿನ ಪುದರ್ ನ್ ಆಯ್ಕೆ ಮಲ್ತೆರ್ ದಾಯೆ ಪಂಡ ಅಡಾ ಅಳಿದ್ ಪೋಯಿನ ಬ್ಯಾರನ್ ಲವ್ಲೇಸ್ ನ ವಂಶೊಡು ಬತ್ತಿನಕುಲು. ಅರೆನ ಕಂಡನಿ  ಕೊರ್ತಿನ ಬಿರುದು ಅಡಾನ್ ಲವ್ಲೇಸ್ ನ ಕೌಂಟೆಸ್ ಆದ್ ಮಲ್ತೆರ್.
## ಅಡಾ ಲವ್ಲೇಸ್ ಬಾಲ್ಯಡ್

ಲಾರ್ಡ್ ಬೈರನ್ ತನ್ನ ಬಾಲೆನ್ ಒರಿ "ಅದ್ಭುತ ಬಾಲೆ" ಪಂಡ್ದ್ ನಿರೀಕ್ಷೆ ಮಲ್ತೆರ್ ಬೊಕ್ಕ ಲೇಡಿ ಬೈರನ್ ಒರಿ ಪೊಣ್ಣು ಬಾಲೆಗ್ ಜನ್ಮ ಕೊರ್ನಗ ನಿರಾಸೆ ಆಯೆರ್. ಆ ಬಾಲೆಗ್ ಬೈರನ್ ನ ಅರ್ಧ ಅಕ್ಕ ಆಗಸ್ಟಾ ಲೀ ಪನ್ಪಿನ ಪುದರ್ ದೀಯೆರ್, ಬೊಕ್ಕ ಬೈರನ್ ಸ್ವತಃ "ಆಡಾ" ಪಂಡ್ದ್ ಲೆಪ್ಪುವೆರ್. ಜನವರಿ ೧೬, ೧೮೧೬ಡ್, ಲಾರ್ಡ್ ಬೈರನ್ ನ ಆಜ್ಞೆಡ್, ಲೇಡಿ ಬೈರನ್ ತನ್ನ ಅಪ್ಪೆ ಅಮ್ಮೆರೆನ ಇಲ್ಲಗ್ ಕಿರ್ಕ್ಬಿ ಮಲ್ಲೊರಿಗ್ ಪೋಯೆರ್, ಅಕ್ಲೆನ ಐನ್ ವಾರೊದ ಮಗೆನ್ ತನ್ನೊಟ್ಟುಗು ಲೆತೊಂದು ಪೋಯೆರ್. ಆ ಕಾಲೊಡು ಇಂಗ್ಲಿಷ್ ಕಾನೂನು ಬೇತೆ ಆಯಿನ ಸಂದರ್ಭೊಡು ಅಪ್ಪೆಗ್ ಜೋಕುಲೆನ ಪೂರ್ತಿ ಕಸ್ಟಡಿನ್ ಕೊರ್ಂಡಲಾ, ಲಾರ್ಡ್ ಬೈರನ್ ತನ್ನ ಅಪ್ಪೆ ಅಮ್ಮೆರೆನ ಹಕ್ಕುಲೆನ್ ಗೆಂದಿಯೆರೆ ಪ್ರಯತ್ನ ಮಲ್ತೊಂದಿಜ್ಜೆರ್, ಏಪ್ರಿಲ್ ೨೧ ತಾರೀಕ್ ಗ್, ಲಾರ್ಡ್ ಬೈರನ್ ಬೇತೆ ಮಲ್ಪುನ ದಾಖಲೆಗ್ ಸಹಿ ಪಾಡ್ದೆರ್, ಆಂಡಲಾ ಮಸ್ತ್ ಹಿಂಜರಿಕೆಡ್, ಬೊಕ್ಕ ಕೆಲವು ದಿನೊಡ್ದು ಬೊಕ್ಕ ಇಂಗ್ಲೆಂಡ್ ನ್ ಬುಡ್ದು ಪೋಯೆರ್.
## ವಿದ್ಯಾಭ್ಯಾಸ
೧೮೩೨ಡ್ದ್, ಅಲೆಗ್ ಪದಿನಾಲ್ ವರ್ಸೊ ಆನಗ, ಅಲೆನ ಗಣಿತದ ಸಾಮರ್ಥ್ಯೊಲು ಬುಲೆಯೆರೆ ಸುರು ಆಂಡ್, ಬೊಕ್ಕ ಅಲೆನ ಗಣಿತಶಾಸ್ತ್ರೊಡು ಆಸಕ್ತಿ ಅಲೆನ ವಯಸ್ಕ ಜೀವನೊದ ಬಹುಪಾಲು ಭಾಗೊನ್ ಆಳ್ವಿಕೆ ಮಲ್ತ್ಂಡ್. ಬೈರನ್ ನ್ ಆರೋಪ ಮಲ್ತಿನ ಏರೆನಲಾ ಪಿಚ್ಚೆನ್ ದೂರ ಮಲ್ಪುನ ಅಲೆನ ಅಮ್ಮೆರೆನ ಗೀಳು ಅಡಾಗ್ ಎಲ್ಯ ಪ್ರಾಯೊಡ್ದ್ ಗಣಿತ ಕಲ್ಪಾವೊಂದಿತ್ತಿನ ಒಂಜಿ ಕಾರಣ. ವಿಲಿಯಂ ಫ್ರೆಂಡ್, ವಿಲಿಯಂ ಕಿಂಗ್ ಬೊಕ್ಕ ಮೇರಿ ಸೊಮರ್ವಿಲ್ಲೆ, 19ನೆ ಶತಮಾನೊದ ಪ್ರಸಿದ್ಧ ಸಂಶೋಧಕೆರ್ ಬೊಕ್ಕ ವೈಜ್ಞಾನಿಕ ಲೇಖಕೆರ್ನ ಮೂಲಕ ಗಣಿತ ಬೊಕ್ಕ ವಿಜ್ಞಾನೊಡು ಖಾಸಗಿ ಶಿಕ್ಷಣ ಪಡೆಯೆರ್. ೧೮೪೦ಡ್, ಗಣಿತಜ್ಞೆ ಆಗಸ್ಟಸ್ ಡಿ ಮೊರ್ಗನ್ "ಬರ್ನೌಲಿನ ಸಂಖ್ಯೆಲು" (ಬ್ಯಾಬೇಜ್ ನ ಅನಾಲಿಟಿಕಲ್ ಎಂಜಿನ್ ಗ್ ಅರೆನ ಪ್ರಸಿದ್ಧ ಅಲ್ಗಾರಿದಮ್ ನ್ ರೂಪಿಸವುನ) ಸೇರ್ದ್ ಸುಧಾರಿತ ಕ್ಯಾಲ್ಕುಲಸ್ ವಿಷಯೊಲೆನ ಅಧ್ಯಯನ ಸೇರ್ದ್ "ಅರೆನ ಗಣಿತದ ಅಧ್ಯಯನೊಲೆಡ್ ಮಸ್ತ್ ಸಹಾಯ" ಮಲ್ತೆರ್.
## ಮರಣ
ಲವ್ಲೇಸ್ 36 ವರ್ಸೊದ ಪ್ರಾಯೊಡು 1852 ನವೆಂಬರ್ 27 ತಾರೀಕ್ ಗ್ ಗರ್ಭಕಂಠದ ಕ್ಯಾನ್ಸರ್ ಡ್ದ್ ತೀರ್ ಪೋಯೆರ್.ಈ ಕಾಯಿಲೆ ಕೆಲವು ತಿಂಗೊಲು ನಡತ್ಂಡ್, ಅಯಿಟ್ ಲೇಡಿ ಬೈರನ್ ಅಡಾ ತೂಯಿನಕ್ಲೆನ ಮಿತ್ತ್ ಆಜ್ಞೆ ದೆತೊನುವೆರ್, ಬೊಕ್ಕ ಅರೆನ ಮಾತಾ ಸ್ನೇಹಿತೆರೆನ್ ಬೊಕ್ಕ ವಿಶ್ವಾಸಾರ್ಹೆರೆನ್ ಬುಡ್ಪಾವೆರ್. ಅಲೆನ ಅಮ್ಮೆರೆನ ಪ್ರಭಾವೊಡು, ಅಡಾ ಒಂಜಿ ಧಾರ್ಮಿಕ ಪರಿವರ್ತನೆನ್ ಮಲ್ತೆರ್ ಬೊಕ್ಕ ಅಲೆನ ದುಂಬುದ ನಡವಳಿಕೆನ್ ಪಶ್ಚಾತ್ತಾಪ ಮಲ್ಪೆರೆ ಬೊಕ್ಕ ಲೇಡಿ ಬೈರನ್ ನ್ ಅಲೆನ ಕಾರ್ಯನಿರ್ವಾಹಕೆರಾದ್ ಮಲ್ಪೆರೆ ಒತ್ತಾಯ ಮಲ್ತೆರ್.ಅಲೆನ ಕೋರಿಕೆದ ಪ್ರಕಾರ, ನಾಟಿಂಗ್ಹ್ಯಾಮ್ಶೈರ್ ದ ಹಕ್ನಾಲ್ ಡ್ ಸೈಂಟ್ ಮೇರಿ ಮ್ಯಾಗ್ಡಲೀನ್ ಚರ್ಚ್ ಡ್ ಅಲೆನ ಅಪ್ಪೆನ ಎದುರುಡು ಅಲೆನ್ ಸಮಾಧಿ ಮಲ್ತೆರ್.

ವರ್ಗ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಗು ಹೆಂಗ್ಬೋ

**ಗು ಮೆಯಿ** (ಚೀನದ: 顧媚; ವೇಡ್-ಗೈಲ್ಸ್: ಕು ಮೆಯಿ; ೧೬೧೯-೧೬೬೪), ಅರೆನ ಪೆನ್ನಾಮ ಗು ಹೆಂಗ್ಬೊ (ಚೀನೀ: 顧橫波; ವೇಡ್-ಗೈಲ್ಸ್: ಕು ಹೆಂಗ್-ಪೊ) ಡ್ದ್ ಪುದರ್ ಪೋಯಿನಾರ್, ಒರ್ತಿ. ಚೀನದ ಕವಿ, ಚಿತ್ರಕಾರೆ, ಬೊಕ್ಕ ಗೆಜಿ (ಕಲಾವಿದೆ) ಆದಿತ್ತೆರ್, ಆರಂಭಿಕ "ಲಾಟೆನ್" ಹೆಂಗ್ಬೊ" ಕ್ವಿಂಗ್ ಯುಗದ ಬರವುಲೆಡ್ಆರೆನ್ ಲೇಡಿ  ಹೆಂಗ್ಬೋ ಪಂದ್ ಉಲ್ಲೇಖಿಸಾದೆರ್.

ಗು ಹೆಂಗ್ಬೊ ತನ್ನ ಸೌಂದರ್ಯೊಗು ಬೊಕ್ಕ ಕಲಾತ್ಮಕ ಬೊಕ್ಕ ಕಾವ್ಯದ ಪ್ರತಿಭೆಗ್ ಪುದರ್ ಪೋಯಿನಾರ್. ಡಾಂಗ್ ಷಿಯಾವೊವಾನ್, ಬಿಯಾನ್ ಯುಜಿಂಗ್, ಬೊಕ್ಕ ಲಿಯು ರುಶಿ ನಕುಲೆನೊಟ್ಟುಗು ಆರ್ ಒರ್ತಿ  ಮಲ್ಲ ಗೆಜಿ ಪಂಡ್ದ್ ಪರಿಗಣಿಸಿಯೆರ್. ಆರ್ ಆರ್ಕಿಡ್ ಲೆನ ಚಿತ್ರಕಲೆಗ್ ಆರ್ ವಿಶೇಷವಾದ್ ಪುದರ್ ಪೋಯಿನಾರ್. ಅರೆನ ಕಬಿತೆಲೆನ ಸಂಗ್ರಹೊನು ಮಸ್ತ್ ಮೆಚ್ಚುಗೆಗ್ ಪ್ರಕಟ ಮಲ್ತೆರ್ (ಆಂಡ ಅರೆನ ಮಸ್ತ್ ಕೃತಿಲು ಇನಿ ಲಭ್ಯ ಇಜ್ಜಿ). ನನೊಂಜಿ ಕ್ವಿಂಗ್ ಅಧಿಕಾರಿಲು ಅರೆನ್ ಕ್ವಿನ್ಹುವಾಯಿದ ಎನ್ಮ ಸುಂದರಿಲೆಡ್ ಒರಿಯೆ ಪಂಡ್ದ್ ವರ್ಣನೆ ಮಲ್ತೆರ್. ಈ ಗುಂಪುಡು ಇತ್ತಿನ ಬೇತೆ ಪ್ರಸಿದ್ಧ ಗೆಜಿಲು ಮಾ ಶಿಯಾಂಗ್ಲಾನ್, ಬಿಯಾನ್ ಯುಜಿಂಗ್, ಲಿ ಶಿಯಾಂಗ್ಜುನ್, ಡಾಂಗ್ ಷಿಯಾವೊವಾನ್, ಲಿಯು ರುಶಿ, ಕೌ ಬೈಮೆನ್, ಬೊಕ್ಕ ಚೆನ್ ಯುಯಾನ್ಯುವಾನ್.

## ಬದ್ ಕ್
ಗು ಹೆಂಗ್ಬೊ 1619ಡ್ ನಂಜಿಂಗ್ ದ ಸುತ್ತಮುತ್ತ ಪುಟ್ಟುವೆರ್. ಗೊಂಗ್ ಡಿಂಗ್ಜಿನ್ ಮದಿಮೆ ಆಯೆರೆ ದುಂಬು, ಚೊಂಗ್ಜೆನ್ ನ ಆಳ್ವಿಕೆದ ಪೊರ್ತುಡು ನಂಜಿಂಗ್ ಡ್ ಮ್ಯಾಜಿಸ್ಟ್ರೇಟ್ ಆದ್ ಸೇವೆ ಮಲ್ತೆರ್. ಸಾಹಿತ್ಯ ಬೊಕ್ಕ ಇತಿಹಾಸದ ಬಗ್ಗೆ ಆರೆಗ್ ಆಳೊದ ಜ್ಞಾನ ಇತ್ತ್ಂಡ್, ಬೊಕ್ಕ ಕಬಿತೆಡ್ ವಿಶೇಷವಾದ್ ನಿಪುಣತೆ ಇತ್ತ್ಂಡ್. ಆರ್ "ನಾನ್ ಕ್ಯುನ ಅತ್ಯುತ್ತಮ" (南曲第一) ಪಂಡ್ದ್ ಲಾ ಪುದರ್ ಪಡೆಯೆರ್.

ಗು ಹೆಂಗ್ಬೊ ತನ್ನ ಸ್ವಂತ ಶೈಲಿಡ್ ಆರ್ಕಿಡ್ ಲೆನ್ ಬೊಕ್ಕ ನೈಸರ್ಗಿಕ ದೃಶ್ಯೊಲೆನ್ ಚಿತ್ರೀಕರಣ ಮಲ್ತೆರ್; ದುಂಬುದ ತರೆಮರೆತಕುಲೆನ ಚಿತ್ರಕಲೆದ ವಿಧಾನೊಲೆನ್ ಅರೆಗ್ ಅನುಸರಿಸದಿಜೆರ್. ಪದಿನೆನ್ಮ ವರ್ಸೊದ ಪ್ರಾಯೊಡು, ಲಿ ಶಿಯಾಂಗ್ಜುನ್, ವಾಂಗ್ ಯುಯೆ ಬೊಕ್ಕೊರ್ಮೆನೊಟ್ಟುಗು ನಂಜಿಂಗ್ ಡ್ ಯಾಂಗ್ಝೌದ ಪ್ರಸಿದ್ಧ ವ್ಯಕ್ತಿ ಝೆಂಗ್ ಯುವಾನ್ಶುನ್ ಸ್ಥಾಪನೆ ಮಲ್ತಿನ "ಲಾನ್ ಸೊಸೈಟಿ" ಗ್ ಸೇರ್ದೆರ್. ಕ್ವಿನ್ಹುಯಿ ಪ್ರದೇಶೊಡು ತನ್ನ "ಮೆಲೌ" ಗೋಪುರೊಡು ಆರ್ ಪ್ರಸಿದ್ಧ ಸಾಹಿತ್ಯಿಕ ಸಭೆಲೆನ್ ನಡಪಾಯೆರ್; ಚೆನ್ ಲಿಯಾಂಗ್, ಕ್ವಿಯಾನ್ ಲುಕಾನ್ ಬೊಕ್ಕ ಮಾವೊ ಕ್ಸಿಯಾಂಗ್ ಅತಿಥಿಲೆಡ್ ಒರಿಯೆರ್. ಯು ಹುವಾಯಿ "ಮೆಲೌ" (ಅರ್ಥ "ಮೋಹದ ಇಲ್ಲ್") ನ್ ಮಸ್ತ್ ಅದ್ಭುತ ಬೊಕ್ಕ ಐಶ್ವರ್ಯವಂತ ಪಂಡ್ದ್ ವರ್ಣನೆ ಮಲ್ತೆರ್.

ಗು ಹೆಂಗ್ಬೊ ಕುನ್ಕ್ಯು ನಾಟಕೊಲೆಡ್ ಪುರುಷ (ಶೆಂಗ್) ಪಾತ್ರೊಲೆನ್ ಮಲ್ತೆರ್. "ಜಿಯಾವೊ ಝಿ" (教子) ನಾಟಕೊಡು ಝೌ ಯು (周羽) ಆದ್ ಅರೆನ ಮುಖ್ಯ ಪಾತ್ರೊಲು ಒಂಜಿ. ಲೇಖಕೆರ್ ಯು ಹುವಾಯಿ (余懷)ಕಾನೂನು ತೊಂದರೆಗ್ ಒಳಗಾಯಿನಗ ಅರೆಗ್ ಸಹಾಯ ಮಲ್ಪುನ ಬದಲು. ಗು ಹೆಂಗ್ಬೊ ತನ್ನ ಪುಟ್ಟು ಪರ್ಬೊಡು ಒಂಜಿ ನಾಟಕೊನು ಮಲ್ಪೆರೆ ಗು ಹೆಂಗ್ಬೊನ ಪ್ರಸ್ತಾವೊನು ನೆನಪು ಮಲ್ಪುವೆರ್.

ಆರ್ ತನ್ನ ಪೋಷಕೆರ್ ಲಿಯು ಫಾಂಗ್ (劉芳) ನ ಪ್ರೀತಿಡ್ ಬೂರ್ದು, ಆರೆನ್ ಮದಿಮೆ ಆದ್ ಗೀಶಾ ಆದ್ ತನ್ನ ವೃತ್ತಿನ್ ಬುಡ್ದು ಪೋಯೆರೆ ವಾಗ್ದಾನ ಮಲ್ತೆರ್. ಆಂಡ ನನೊಂಜಿ ಸರ್ತಿ ಆರ್ ತನ್ನ ಮನಸ್ಸ್ ನ್ ಬದಲಾವಣೆ ಮಲ್ತಿನಗ, ಲಿಯು ಫಾಂಗ್ ಆತ್ಮಹತ್ಯೆ ಮಲ್ತೆರ್.

ಅಲೆನ ಬೇತೆ ಒರಿ ಪೋಷಕೆರ್, ಗೊಂಗ್ ಡಿಂಗ್ಜಿ ಪನ್ಪಿನ ಒರಿ ಸರ್ಕಾರಿ ಅಧಿಕಾರಿ, ಅಲೆನ ಸೇವೆಗಾತ್ರ ಅಲೆಗ್ 1,000 ಔನ್ಸ್ ಬೊಳ್ಳಿನ್ ಕೊರ್ತೆರ್. ೧೬೪೩ಡ್, ಆರ್ ತನ್ನ ವೃತ್ತಿನ್ ಬುಡ್ದು ಗೊಂಗ್ ನ ಉಪಪತ್ನಿ ಆಯೆರ್, ಬೊಕ್ಕ ರಾಜಧಾನಿಡ್ ಅರೆನೊಟ್ಟುಗು ಜೀವನ ಮಲ್ತೆರ್. ಗೊಂಗ್ ನ ಅಲೆನ ಮಿತ್ತ್ ಮೋಕೆದ ಮುಕ್ತ ಪ್ರದರ್ಶನ ಕನ್ಫ್ಯೂಷಿಯನ್ ಆದರ್ಶೊಲೆಗ್ ವಿರುದ್ಧವಾದಿತ್ತ್ಂಡ್ ಬೊಕ್ಕ ಆ ಕಾಲೊಡು ಮಲ್ಲ ವಿವಾದೊಗು ಕಾರಣ ಆಂಡ್. ಗು ಹೆಂಗ್ಬೊನ ಪ್ರಭಾವ ಅಲೆನ ಮಿತ್ತ್ ದಂತಕಥೆ ಆಂಡ್. ಕವಿ ಯಾನ್ ಎರ್ಮೆಯಿನ್ ಮರಣದಂಡನೆಡ್ದ್ ರಕ್ಷಣೆ ಮಲ್ತಿನವು ಗೊತ್ತಾಪುಂಡು; ಆರ್ ಕಲಾವಿದೆ ಝು ಯಿಜುನ್ ನ ಸಹಾಯಕೆರ್ ಆದಿತ್ತೆರ್.

## ಉಲ್ಲೇಕೊಲು


ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ಲು ಶಿಯಾವೊಮಾನಾ

**ಲು ಶಿಯಾವೊಮಾನ** (ಚೀನೀ: 陆小曼; ಪಿನ್ಯಿನ್: Lù Xiǎomàn; ೭ ನವೆಂಬರ್ ೧೯೦೩ - ೩ ಏಪ್ರಿಲ್ ೧೯೬೫) ೨೦ನೆ ಶತಮಾನೊದ ಒರ್ತಿ  ಪ್ರಮುಖ ಚೀನೀ ಸಾಂಸ್ಕೃತಿಕ ವ್ಯಕ್ತಿ. ಆರ್ ಚಿತ್ರಕಲೆ, ಸಾಹಿತ್ಯ, ಸಂಗೀತ, ಬೊಕ್ಕ ರಂಗಭೂಮಿಡ್ ಇತ್ತ್ ನಾರ್. ಪ್ರಸಿದ್ಧ ಕವಿ ಶು ಝಿಮೊನೊಟ್ಟುಗು ಅರೆನ ಮದಿಮೆದ ಜೀವನ ಚೀನಾದ ಬೌದ್ಧಿಕ ವಲಯೊಲೆಡ್ ವಿವಾದೊಗು ಕಾರಣ ಆಂಡ್.

## ಸುರುತ ಜೀವನ ಬೊಕ್ಕ ಶಿಕ್ಷಣ
ಲು ಶಿಯಾವೊಮಾನ್ 1903ಡ್ ಶಾಂಘೈಡ್ ಪುಟ್ಟುದು ಜಿಯಾಂಗ್ಸು ಪ್ರಾಂತ್ಯೊದ ಚಾಂಗ್ಝೌಡ್ ಬುಲೆಯೆರ್. ಬೀಜಿಂಗ್ ವುಮೆನ್ಸ್ ನರ್ಮಲ್ ಪ್ರೈಮರಿ ಸ್ಕೂಲ್, ಬೀಜಿಂಗ್ ಗರ್ಲ್ಸ್ ಜೂನಿಯರ್ ಹೈ, ಬೊಕ್ಕ ಬೀಜಿಂಗ್ ಸ್ಯಾಕ್ರೆಡ್ ಹಾರ್ಟ್ ಸ್ಕೂಲ್ ಡ್ ಶಿಕ್ಷಣ ಪಡೆಯೆರ್. ಅಯಿಡ್ದ್ ಬೊಕ್ಕ ಫ್ರಾನ್ಸ್ ಡ್ ಅಧ್ಯಯನ ಮಲ್ತೆರ್, ಅಲ್ಪ ಅರೆಗ್ ಇಂಗ್ಲಿಷ್ ಬೊಕ್ಕ ಫ್ರೆಂಚ್ ಭಾಷೆಡ್ ಪರಿಣತಿ ಪಡೆಯೆರ್.

## ಕಲೆ ಬದುಕು|
ಈ ತಿರ್ತ್ ದ ಪ್ರಸಿದ್ಧ ಕಲಾವಿದೆರೆಡ ಚಿತ್ರಕಲೆ ತರಬೇತಿ ಪಡೆಯೆರ್:

* ಲಿಯು ಹೈಸು 
* ಚೆನ್ ಬ್ಯಾಂಡಿಂಗ್
* ಆರ್ ಟಿಯಾನ್ಜಿಯನ್ 

ಆರ್ ಮುಖ್ಯವಾದ್ ಪೂಕುಲು, ಪಕ್ಕಿಲು, ಬೊಕ್ಕ ಲೈಟ್ ಇಂಕ್ ನೇಚರ್ ಪೇಂಟಿಂಗ್ಸ್ ( *ಡಾನ್ಮೊ ಶಾನ್ಶುಯಿ* ) ನ್ ರಚನೆ ಮಲ್ಪುನ ವಿಶೇಷತೆನ್ ಪಡೆಯೆರ್. ಕಬಿತೆ, ಪ್ರಬಂಧ, ಬೊಕ್ಕ ಕತೆಕುಲೆನ್ ಲಾ ಬರೆಯೆರ್, ಆಂಡ ಅವು ಪ್ರಕಟ ಆಯಿಜಿ. ತಾಂಗ್ ಕವಿ ಡು ಫು ನ ಗೌರವಾರ್ಥ ಶಾಯಿ ಚಿತ್ರಕಲೆಲೆನ ಸರಣಿನ್ ರಚನೆ ಮಲ್ತೆರ್.

ಆರ್ ಪೀಕಿಂಗ್ ಒಪೆರಾ ( *ಜಿಂಜು* )ಡ್ ತರಬೇತಿ ಪಡೆಯೆರ್ ಬೊಕ್ಕ ವೇದಿಕೆಡ್ ಪಾಡ್ದೆರ್ ಬೊಕ್ಕ ಪ್ರದರ್ಶನ ಕೊರ್ತೆರ್.

೧೯೫೦ ಬೊಕ್ಕ ೧೯೬೦ ದಶಕೊಡು, ಶಾಂಘೈ ಅಕಾಡೆಮಿ ಆಫ್ ಚೈನೀಸ್ ಪೇಂಟಿಂಗ್ ಡ್ ಒರ್ತಿ  ಸಂಬಳ ಪಡೆಯಿನ ಕಲಾವಿದೆ ಆದ್ ಬೇಲೆ ಮಲ್ತೆರ್.

## ವೈಯಕ್ತಿಕ ಜೀವನ
೧೯೨೨ಡ್, ಆರ್ ವಾಂಗ್ ಗೆಂಗ್ ನ್ ಮದಿಮೆ ಆಯೆರ್, ಅಯಿರ್ದ್ ಬೊಕ್ಕ ನನೊಂಜಿ ಸರ್ತಿ ವಿಚ್ಛೇದನ ಪಡೆಯೆರ್.

ಅರೆನ್ ನನೊಂಜಿ ಸರ್ತಿ ಕವಿ ಶು ಝಿಮೊನ್ ನ್ ಮದಿಮೆ ಆಯೆರ್. ಆ ಕಾಲೊಡು ಪ್ರಗತಿಪರ ಚೀನಾಡ್ಲಾ ರಡ್ಡ್ ವಿಚ್ಛೇದನ ಆಯಿನಕ್ಲೆನ ಮದಿಮೆ ವಿವಾದಾತ್ಮಕ ಆದಿತ್ತ್ಂಡ್. ಶು ಝಿಮೊ ೧೯೩೧ಡ್ ಒಂಜಿ ವಿಮಾನ ಅಪಘಾತೊಡು ತೀರ್ ಪೋಯೆರ್.

## ವ್ಯಕ್ತಿತ್ವದ ಮೌಲ್ಯಮಾಪನ
ಲೇಖಕೆರ್ ಯು ದಾಫು ಅರೆನ್ "1920 ದಶಕೊಡು ಚೀನೀ ಸಾಹಿತ್ಯಿಕ ಬೊಕ್ಕ ಕಲಾತ್ಮಕ ವಲಯೊಲೆನ್ ಗದರಿಸಾಯಿನ ಪ್ರೊಮೆಥಿಯಸ್" ಪಂಡ್ದ್ ವರ್ಣನೆ ಮಲ್ತೆರ್.

ತತ್ವಜ್ಞಾನಿ ಹು ಶಿ ಅವೆನ್ "ತೂಯೆರೆ ಒಂಜಿ ದೃಶ್ಯ" ಪಂಡ್ದ್ ಲೆಪ್ಪುವೆರ್.

## ಉಲ್ಲೇಕೊಲು

ವರ್ಗೊ:ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು